title: 2014 m. kovo 10 d. Tarybos sprendimas 2014/125/BUSP, kuriuo iš dalies keičiamas Sprendimas 2013/798/BUSP dėl ribojamųjų priemonių Centrinės Afrikos Respublikai

text:
11.3.2014

               LT

               Europos Sąjungos oficialusis leidinys

               L 70/22

      TARYBOS SPRENDIMAS 2014/125/BUSP
   2014 m. kovo 10 d.
   kuriuo iš dalies keičiamas Sprendimas 2013/798/BUSP dėl ribojamųjų priemonių Centrinės Afrikos Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2013 m. gruodžio 23 d. Taryba priėmė Tarybos sprendimą 2013/798/BUSP dėl ribojamųjų priemonių Centrinės Afrikos Respublikai (CAR) (1);

               (2)

               2014 m. sausio 28 d. Jungtinių Tautų Saugumo Taryba priėmė Rezoliuciją 2134 (2014);

               (3)

               Jungtinių Tautų Saugumo Tarybos rezoliucijoje 2134 (2014) reikalaujama, kad būtų imamasi priemonių dėl kelionių apribojimo ir lėšų bei turto įšaldymo taikymo asmenims ar subjektams, kuriuos pagal JT ST rezoliucijos 2127 (2013) 57 punktą įsteigtas Komitetas įtrauks į sąrašą, vadovaujantis JT ST rezoliucijoje 2134 (2014) išdėstytais kriterijais;

               (4)

               JT ST rezoliucijoje 2134 (2014) taip pat dar kartą patvirtinamas ir pratęsiamas JT ST rezoliucija 2127 (2013) nustatytas ginklų embargas. Be to, JT ST rezoliucijoje 2134 (2014) nustatyta, kad ginklų embargas netaikomas prekėms, skirtoms tiktai Europos Sąjungos operacijai CAR (EUFOR RCA) remti ar jos reikmėms naudoti;

               (5)

               be to, reikia iš dalies pakeisti nukrypti leidžiančios nuostatos, susijusios su ginklų ir su jais susijusių reikmenų, skirtų Taikos Centrinės Afrikos Respublikoje sutvirtinimo misijai (MICOPAX), Afrikos vadovaujamai tarptautinei paramos misijai Centrinės Afrikos Respublikoje (MISCA), Jungtinių Tautų integruotam taikos kūrimo biurui Centrinės Afrikos Respublikoje (BINUCA) bei jo apsauginiam padaliniui, Afrikos Sąjungos regioninei darbo grupei (AU-RTF), CAR dislokuotoms Prancūzijos pajėgoms ir EUFOR RCA remti arba pastarųjų reikmėms naudoti, pardavimu, tiekimu, perdavimu arba eksportu, taikymo sritį į ją įtraukiant techninės pagalbos ir finansinės paramos teikimą;

               (6)

               tam tikroms priemonėms įgyvendinti reikia tolesnių Sąjungos veiksmų;

               (7)

               todėl Sprendimas 2013/798/BUSP atitinkamai turėtų būti iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2013/798/BUSP iš dalies keičiamas taip:

               1)

               2 straipsnio 1 dalies a punktas pakeičiamas taip:

                           „a)

                           tik Taikos Centrinės Afrikos Respublikoje sutvirtinimo misijai (MICOPAX), Afrikos vadovaujamai tarptautinei paramos misijai CAR (MISCA), Jungtinių Tautų integruotam taikos kūrimo biurui Centrinės Afrikos Respublikoje (BINUCA) bei jo apsauginiam padaliniui, Afrikos Sąjungos regioninei darbo grupei (AU-RTF), Centrinės Afrikos Respublikoje dislokuotoms Prancūzijos pajėgoms ir Europos Sąjungos operacijai Centrinės Afrikos Respublikoje (EUFOR RCA) remti arba tik pastarųjų reikmėms naudoti skirtų ginklų ir su jais susijusių reikmenų pardavimui, tiekimui, perdavimui arba eksportui ir susijusios techninės pagalbos ar finansavimo ir finansinės paramos teikimui.“.

               2)

               Įterpiami šie straipsniai:
               „2a straipsnis
               1.   Valstybės narės imasi būtinų priemonių siekdamos užkirsti kelią į jų teritoriją atvykti arba per ją vykti tranzitu pagal JT ST rezoliucijos 2127 (2013) 57 punktą įsteigto Komiteto (toliau – Komiteto) į sąrašą įtrauktiems asmenims, kadangi jie dalyvauja veiksmuose, keliančiuose grėsmę taikai, stabilumui ar saugumui CAR, įskaitant veiksmus, keliančius grėsmę pereinamojo laikotarpio susitarimams ar juos pažeidžiančius arba keliančius grėsmę ar trukdančius politiniam pereinamajam laikotarpiui procesui, įskaitant perėjimą prie laisvų ir nešališkų demokratinių rinkimų, arba kurstančius smurtą, arba remia tokius veiksmus, įskaitant asmenis:

                           a)

                           kurie savo veiksmais pažeidžia ginklų embargą, nustatytą JT ST rezoliucijos 2127 (2013) 54 punkte ir šio sprendimo 1 straipsnyje, arba tiesiogiai ar netiesiogiai ginkluotoms grupuotėms ar nusikaltėlių tinklams CAR tiekė / teikė, pardavė arba perdavė ginklus ar su jais susijusius reikmenis, techninius patarimus, mokymus ar paramą, įskaitant finansavimą ir finansinę paramą, susijusius su ginkluotų grupuočių ar nusikaltėlių tinklų CAR vykdomais smurto veiksmais, arba juos gavo;

                           b)

                           kurie yra susiję su veiksmų, kuriais pažeidžiama tarptautinė žmogaus teisių teisė ar atitinkamai tarptautinė humanitarinė teisė arba kurie laikomi žmogaus teisių suvaržymais arba pažeidimais CAR, įskaitant veiksmus, apimančius seksualinę prievartą, prieš civilius gyventojus nukreiptus veiksmus, išpuolius etniniu ar religiniu pagrindu, išpuolius prieš mokyklas ir ligonines, taip pat grobimą ir priverstinį perkėlimą, planavimu, vadovavimu jiems ar atlikimu;

                           c)

                           kurie verbuoja vaikus dalyvauti ginkluotuose konfliktuose CAR ar juos naudoja tokiuose ginkluotuose konfliktuose, taip pažeisdami taikomą tarptautinę teisę;

                           d)

                           kurie teikia paramą ginkluotoms grupuotėms ar nusikaltėlių tinklams neteisėtai naudodami gamtos išteklius, įskaitant deimantus ir laukinės gamtos išteklius ir jų kilmės produktus, CAR;

                           e)

                           kurie trukdo teikti CAR humanitarinę pagalbą arba ją gauti ar platinti CAR;

                           f)

                           kurie yra susiję su išpuolių prieš JT misijas ar tarptautines saugumo pajėgas, įskaitant BINUCA, MISCA, Europos Sąjungos operaciją (EUFOR RCA) ir kitas juos remiančias pajėgas, planavimu, vadovavimu jiems, jų rėmimu ar įvykdymu;

                           g)

                           kurie yra Komiteto į sąrašą įtraukto subjekto vadovai, jam teikė paramą arba veikė jo naudai ar jo vardu ar jo nurodymu;

                     kurie yra išvardyti šio sprendimo priede.
               2.   1 dalis neįpareigoja valstybės narės atsisakyti įleisti į savo teritoriją savo piliečių.
               3.   1 dalis netaikoma tais atvejais, kai atvykimas ar tranzitas yra būtinas teisminiam procesui vykdyti.
               4.   1 dalis netaikoma tais atvejais, kai Komitetas konkrečiu atveju nustato, kad:

                           a)

                           kelionė yra pateisinama dėl humanitarinio poreikio, įskaitant religines pareigas;

                           b)

                           taikant išimtį būtų prisidėta siekiant taikos ir nacionalinio susitaikymo CAR bei stabilumo regione.

                     5.   Tais atvejais, kai pagal 3 arba 4 dalis valstybė narė leidžia priede nurodytam asmeniui atvykti į savo teritoriją ar per ją vykti tranzitu, leidimas galioja tik tuo tikslu, kuriam jis buvo suteiktas, ir tik tam asmeniui, kuriam jis suteiktas.
               2b straipsnis
               1.   Įšaldomos visos lėšos ir ekonominiai ištekliai, tiesiogiai ar netiesiogiai nuosavybės teise priklausantys asmenims arba subjektams, kuriuos Komitetas įtraukė į sąrašą, kadangi jie dalyvauja veiksmuose, keliančiuose grėsmę taikai, stabilumui ar saugumui CAR, įskaitant veiksmus, keliančius grėsmę pereinamojo laikotarpio susitarimams ar juos pažeidžiančius arba keliančius grėsmę ar trukdančius politiniam pereinamajam laikotarpiui, įskaitant perėjimą prie laisvų ir nešališkų demokratinių rinkimų, arba kurstančius smurtą, arba remia tokius veiksmus, įskaitant asmenis ir subjektus:

                           a)

                           kurie savo veiksmais pažeidžia ginklų embargą, nustatytą JT ST rezoliucijos 2127 (2013) 54 punkte ir šio sprendimo 1 straipsnyje, arba tiesiogiai ar netiesiogiai ginkluotoms grupuotėms ar nusikaltėlių tinklams CAR tiekė (teikė), pardavė arba perdavė ginklus ar su jais susijusius reikmenis, techninius patarimus, mokymus ar paramą, įskaitant finansavimą ir finansinę paramą, susijusius su ginkluotų grupuočių ar nusikaltėlių tinklų CAR vykdomais smurto veiksmais, arba juos gavo;

                           b)

                           kurie yra susiję su veiksmų, kuriais pažeidžiama tarptautinė žmogaus teisių teisė ar atitinkamai tarptautinė humanitarinė teisė arba kurie laikomi žmogaus teisių suvaržymais arba pažeidimais CAR, įskaitant veiksmus, apimančius seksualinę prievartą, prieš civilius gyventojus nukreiptus veiksmus, išpuolius etniniu ar religiniu pagrindu, išpuolius prieš mokyklas ir ligonines, taip pat grobimą ir priverstinį perkėlimą, planavimu, vadovavimu jiems ar atlikimu;

                           c)

                           kurie verbuoja vaikus dalyvauti ginkluotuose konfliktuose CAR ar juos naudoja tokiuose ginkluotuose konfliktuose, taip pažeisdami taikomą tarptautinę teisę;

                           d)

                           kurie teikia paramą ginkluotoms grupuotėms ar nusikaltėlių tinklams neteisėtai naudodami gamtos išteklius, įskaitant deimantus ir laukinės gamtos išteklius ir jų kilmės produktus, CAR;

                           e)

                           kurie trukdo teikti CAR humanitarinę pagalbą arba ją gauti ar platinti CAR;

                           f)

                           kurie yra susiję su išpuolių prieš JT misijas ar tarptautines saugumo pajėgas, įskaitant BINUCA, MISCA, Europos Sąjungos operaciją (EUFOR RCA) ir kitas juos remiančias pajėgas, planavimu, vadovavimu jiems, jų rėmimu ar įvykdymu;

                           g)

                           kurie yra Komiteto į sąrašą įtraukto subjekto vadovai, tam subjektui teikė paramą arba jam atstovavo, arba veikė jo vardu ar jo nurodymu;

                     arba jų vardu ar jų nurodymu veikiantiems asmenims ar subjektams, arba nuosavybės teise jiems priklausantiems arba jų kontroliuojamiems subjektams, taip pat visos lėšos ir ekonominiai ištekliai, tiesiogiai ar netiesiogiai kontroliuojami minėtų asmenų ir subjektų.
               Šioje dalyje nurodytų asmenų ir subjektų sąrašas pateikiamas šio sprendimo priede.
               2.   1 dalyje nurodytam bet kuriam asmeniui ar subjektui draudžiama leisti tiesiogiai ar netiesiogiai naudotis lėšomis, finansiniu turtu ar ekonominiais ištekliais arba lėšas, finansinį turtą ar ekonominius išteklius naudoti jų naudai.
               3.   Valstybė narė gali išimties tvarka leisti netaikyti 1 ir 2 dalyse nurodytų priemonių, kai lėšos ir ekonominiai ištekliai:

                           a)

                           reikalingi pagrindinėms išlaidoms, įskaitant mokėjimus už maisto produktus, nuomą arba hipoteką, vaistus ir medicininį gydymą, mokesčius, draudimo įmokas ir komunalines paslaugas;

                           b)

                           skirti išimtinai pagrįstiems mokesčiams už profesines paslaugas sumokėti ir su teisinių paslaugų teikimu susijusioms išlaidoms kompensuoti;

                           c)

                           skirti išimtinai mokesčiams arba aptarnavimo mokesčiams už įprastą įšaldytų lėšų, kito finansinio turto ir ekonominių išteklių laikymą arba tvarkymą sumokėti;

                     kai atitinkama valstybė narė Komitetui praneša apie ketinimą tam tikrais atvejais leisti naudotis tokiomis lėšomis ir ekonominiais ištekliais, o Komitetas per penkias darbo dienas nuo tokio pranešimo nepriima neigiamo sprendimo.
               4.   Valstybės narės taip pat gali leisti taikyti išimtis 1 ir 2 dalyse nurodytoms priemonėms, kai lėšos ir ekonominiai ištekliai yra:

                           a)

                           būtini ypatingoms išlaidoms, atitinkamai valstybei narei apie tai pranešus Komitetui ir gavus jo pritarimą;

                           b)

                           yra teismo, administracine ar arbitražo tvarka suvaržyti arba yra teismo sprendimo objektas; šiuo atveju lėšos ir ekonominiai ištekliai gali būti naudojami to suvaržymo ar teismo sprendimo vykdymui, jeigu toks suvaržymas arba teismo sprendimas buvo priimti iki 2014 m. sausio 28 d. ir nėra priimti šiame straipsnyje nurodyto asmens ar subjekto naudai, atitinkamai valstybei narei apie tai pranešus Komitetui.

                     5.   1 dalis neužkerta kelio paskirtam asmeniui ar subjektui atlikti mokėjimą pagal sutartį, kurią toks asmuo ar subjektas sudarė iki tokio asmens ar subjekto įtraukimo į sąrašą, su sąlyga, kad atitinkama valstybė narė nustatė, kad mokėjimo tiesiogiai ar netiesiogiai negauna 1 dalyje nurodytas asmuo ar subjektas, ir po to, kai atitinkama valstybė narė pranešė Komitetui apie ketinimą atlikti ar priimti tokį mokėjimą arba leisti, kai taikoma, tokiu tikslu netaikyti užšaldymo tokioms lėšoms ar ekonominiams ištekliams, likus 10 dienų iki tokio leidimo suteikimo.
               6.   2 dalis netaikoma į įšaldytas sąskaitas pervedamiems:

                           a)

                           palūkanoms arba kitoms su tomis sąskaitomis susijusioms pajamoms; arba

                           b)

                           mokėjimams, kurie turi būti atlikti pagal sutartis, susitarimus ar prievoles, sudarytas arba kilusias iki dienos, kurią toms sąskaitoms pradėtos taikyti šiame sprendime numatytos ribojamosios priemonės;

                     jeigu visoms tokioms palūkanoms, kitoms pajamoms ir mokėjimams toliau taikoma 1 dalis.
               2c straipsnis
               Taryba sudaro priede esantį sąrašą ir jį iš dalies keičia remdamasi tuo, ką nustato Jungtinių Tautų Saugumo Taryba arba Komitetas.
               2d straipsnis
               1.   Jei Jungtinių Tautų Saugumo Taryba arba Komitetas įtraukia į sąrašą asmenį arba subjektą, Taryba tokį asmenį arba subjektą įtraukia į priedą. Taryba tiesiogiai, jei adresas žinomas, arba viešai paskelbdama pranešimą, atitinkamam asmeniui arba subjektui praneša apie savo sprendimą, įskaitant to asmens arba subjekto įtraukimo į sąrašą priežastis, ir suteikia tam asmeniui arba subjektui galimybę pateikti savo pastabas.
               2.   Jeigu pateikiamos pastabos arba pateikiama naujų esminių įrodymų, Taryba peržiūri savo sprendimą ir atitinkamai apie tai informuoja asmenį arba subjektą.
               2e straipsnis
               1.   Priede pateikiamos asmenų ir subjektų įtraukimo į sąrašą priežastys, kurias yra nurodę Jungtinių Tautų Saugumo Taryba arba Komitetas.
               2.   Priede taip pat pateikiama Jungtinių Tautų Saugumo Tarybos arba Komiteto suteikta informacija, jeigu ji turima, kurios reikia atitinkamiems asmenis arba subjektams identifikuoti. Tokia apie asmenis pateikiama informacija gali apimti vardą, pavardę, įskaitant slapyvardžius, gimimo datą ir vietą, pilietybę, paso ir asmens tapatybės kortelės numerius, lytį, adresą bei pareigas ar profesiją. Teikiant informaciją apie subjektus gali būti nurodomas pavadinimas, registracijos vieta ir data, registracijos numeris ir veiklos vykdymo vieta. Priede taip pat nurodoma Jungtinių Tautų Saugumo Tarybos arba Komiteto sprendimo įtraukti į sąrašą data.“.

               3)

               Papildoma priedu, kuris nustatytas šio sprendimo priede.

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2014 m. kovo 10 d.

            Tarybos vardu

            Pirmininkas

         G. VROUTSIS

      (1)  2013 m. gruodžio 23 d. Tarybos sprendimas 2013/798/BUSP dėl ribojamųjų priemonių Centrinės Afrikos Respublikai (OL L 352, 2013 12 24, p. 51).

      PRIEDAS

            „PRIEDAS

               2a straipsnyje nurodytų asmenų ir 2b straipsnyje nurodytų asmenų bei subjektų sąrašas

                        A.

                        Asmenys

                        B.

                        Subjektai.“


title: 2014/360/ES: 2014 m. balandžio 14 d. Europos Centrinio Banko sprendimas dėl Administracinės peržiūros valdybos įsteigimo ir jos veiklos taisyklių (ECB/2014/16)

text:
14.6.2014

               LT

               Europos Sąjungos oficialusis leidinys

               L 175/47

         EUROPOS CENTRINIO BANKO SPRENDIMAS
   2014 m. balandžio 14 d.
   dėl Administracinės peržiūros valdybos įsteigimo ir jos veiklos taisyklių

      (ECB/2014/16)

      (2014/360/ES)

   EUROPOS CENTRINIO BANKO VALDANČIOJI TARYBA,
   atsižvelgdama į 2013 m. spalio 15 d. Tarybos reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (1), ypač į jo 24 straipsnį,
   kadangi:

               (1)

               pagal Reglamento (ES) Nr. 1024/2013 24 straipsnio 1 dalį, Administracinė peržiūros valdyba, gavusi pagal 24 straipsnio 5 dalį pateiktą prašymą atlikti peržiūrą, atlieka sprendimų, ECB priimtų vykdant reglamentu (ES) Nr. 1024/2013 jam suteiktus įgaliojimus, vidaus administracinę peržiūrą;

               (2)

               pagal Reglamento (ES) Nr. 1024/2013 24 straipsnio 10 dalį, ECB priima Administracinės peržiūros valdybos veiklos taisykles, kurias paskelbia;

               (3)

               pagal Reglamento (ES) Nr. 1024/2013 24 straipsnio 11 dalį, Administracinės peržiūros valdybos įsteigimu nedaromas poveikis teisei pagal Sutartis iškelti bylą Europos Sąjungos Teisingumo Teisme;

               (4)

               prieš iškeliant bylą Teisingumo Teisme, pasirinktinai atliekama Administracinės peržiūros valdybos peržiūra dėl asmenų, kuriems yra skirtas ECB sprendimas pagal Reglamentą (ES) Nr. 1024/2013, arba toks sprendimas tiesiogiai ir asmeniškai su tuo asmeniu susijęs,

         PRIĖMĖ ŠĮ SPRENDIMĄ:
   ĮŽANGINIS SKYRIUS
   1 straipsnis
   Papildantis pobūdis
   Šis sprendimas papildo Europos Centrinio Banko darbo reglamentą. Šiame sprendime vartojamos sąvokos turi tokią pat reikšmę kaip ir Europos Centrinio Banko darbo reglamente apibrėžtos sąvokos.
   I SKYRIUS

      ADMINISTRACINĖ PERŽIŪROS VALDYBA

   2 straipsnis
   Įsteigimas
   Šiuo sprendimu įsteigiama Administracinė peržiūros valdyba (toliau – Administracinė valdyba).
   3 straipsnis
   Sudėtis
   1.   Administracinę valdybą sudaro penki nariai, kuriuos 3 dalyje nustatytomis sąlygomis pakeičia du pakaitiniai nariai.
   2.   Administracinės valdybos nariai ir du pakaitiniai nariai yra nepriekaištingos reputacijos valstybės narės piliečiai, turintys dokumentais pagrįstas atitinkamas žinias ir profesinę patirtį, įskaitant patirtį priežiūros srityje, kuri būtų pakankamai aukšto lygio bankininkystės arba kitose finansinių paslaugų srityse. Jie negali būti dabartiniai ECB darbuotojai ir nacionalinių kompetentingų institucijų arba kitų nacionalinių arba Sąjungos institucijų, įstaigų, organų ir agentūrų dabartiniai darbuotojai, kurie dalyvauja vykdant Reglamentu (ES) Nr. 1024/2013 ECB pavestus uždavinius.
   3.   Du pakaitiniai nariai laikinai pakeičia Administracinės valdybos narius jų laikino nedarbingumo, mirties, atsistatydinimo ar pašalinimo iš pareigų atvejais arba jeigu vykdant konkretų prašymą atlikti peržiūrą atsiranda pakankamas pagrindas manyti, kad egzistuoja interesų konfliktas. Interesų konfliktas kyla kai Administracinės valdybos narys turi privatų arba asmeninį interesą, kuris gali daryti arba daro įtaką nešališkam ir objektyviam jo pareigų vykdymui.
   4 straipsnis
   Paskyrimas
   1.   Valdančioji taryba paskiria Administracinės valdybos narius ir du pakaitinius narius kuo labiau užtikrindama tinkamą geografinę ir lyčių pusiausvyrą iš visų valstybių narių.
   2.   Europos Sąjungos oficialiajame leidinyje paskelbus viešą kvietimą pareikšti interesą, ne vėliau kaip prieš vieną mėnesį iki Valdančiosios tarybos posėdžio, per kurį turi būti priimtas sprendimas dėl paskyrimo, pradžios, Vykdomoji valdyba, pasikonsultavusi su Priežiūros valdyba, Valdančiajai tarybai pateikia Administracinės valdybos narių ir dviejų pakaitinių narių kandidatūras.
   3.   Administracinės valdybos narių ir dviejų pakaitinių narių kadencija yra penkeri metai, ji gali būti vieną kartą pratęsta.
   4.   Administracinės valdybos nariai ir du pakaitiniai nariai veikia nepriklausomai ir vadovaudamiesi viešuoju interesu. Jiems negali būti teikiami jokie nurodymai. Jie privalo pateikti viešą įsipareigojimų deklaraciją ir viešą interesų deklaraciją, kurioje nurodomi visi tiesioginiai arba netiesioginiai interesai, kurie galėtų būti laikomi trukdančiais jų nepriklausomumui, arba nurodoma, kad tokių interesų nėra.
   5.   Valdančioji taryba nustato Administracinės valdybos narių ir dviejų pakaitinių narių skyrimo sąlygas.
   5 straipsnis
   Pirmininkas ir pirmininko pavaduotojas
   1.   Administracinė valdyba paskiria savo pirmininką ir pirmininko pavaduotoją.
   2.   Pirmininkas užtikrina Administracinės valdybos veikimą, veiksmingą peržiūrų analizę ir veiklos taisyklių laikymąsi.
   3.   Pirmininko pavaduotojas padeda pirmininkui vykdant savo pareigas ir pavaduoja, kai pirmininkas negali vykdyti savo pareigų arba paties pirmininko prašymu, kad būtų užtikrintas Administracinės valdybos veikimas.
   6 straipsnis
   Administracinės valdybos sekretorius
   1.   Priežiūros valdybos sekretorius veikia kaip Administracinės valdybos sekretorius (toliau – sekretorius).
   2.   Sekretorius atsako už veiksmingą peržiūrų analizės parengimą, Administracinės valdybos išankstinių svarstymų ir svarstymų organizavimą, atitinkamų procedūrų rengimą, peržiūrų registro tvarkymą ir kitokią pagalbą, susijusią su peržiūromis.
   3.   ECB teikia Administracinei valdybai atitinkamą pagalbą, taip pat teisines žinias, kad padėtų įvertinti ECB įgaliojimų vykdymą pagal Reglamentą (ES) Nr. 1024/2013.
   II SKYRIUS

      PRAŠYMAS ATLIKTI PERŽIŪRĄ

   7 straipsnis
   Paraiška dėl peržiūros
   1.   Bet kuris fizinis arba juridinis asmuo, kuriam pagal Reglamentą (ES) Nr. 1024/2013 skirtas ECB sprendimas arba kuriam toks ECB sprendimas yra tiesiogiai ir asmeniškai su juo susijęs (toliau – prašymo pateikėjas), pageidaujantis prašyti vidaus administracinės peržiūros, tai daro pateikdamas sekretoriui užpildytą rašytinę paraišką dėl peržiūros, joje nurodydamas ginčijamą sprendimą. Paraiška dėl peržiūros pateikiama viena iš oficialiųjų Sąjungos kalbų.
   2.   Gavęs paraišką dėl peržiūros sekretorius nedelsdamas tai patvirtina.
   3.   Paraiška dėl peržiūros pateikiama per vieną mėnesį nuo pranešimo apie sprendimą prašymo pateikėjui dienos, arba, nesant tokio pranešimo, nuo dienos, kurią prašymo pateikėjas apie ją sužinojo.
   4.   Ginčijamas sprendimas pridedamas prie paraiškos dėl peržiūros, kurioje: a) nurodomi argumentai, kuriais ji grindžiama; b) jei paraiška siekiama, kad peržiūra turėtų sustabdomąjį poveikį, nurodomi tokios paraiškos argumentai; c) pridedamos visų dokumentų, kuriais prašymo pateikėjas ketina remtis, kopijos ir d) jei paraiška dėl peržiūros viršija 10 lapų, pateikiama a–c punktų santrauka.
   5.   Paraiškoje dėl peržiūros aiškiai nurodomi visi prašymo pateikėjo kontaktiniai duomenys, kad sekretorius galėtų siųsti korespondenciją prašymo pateikėjui, arba prireikus, jo atstovui. Sekretorius prašymo pateikėjui išsiunčia gavimo patvirtinimą, kuriame nurodo, ar paraiška dėl peržiūros yra visapusiškai užpildyta.
   6.   Prašymo pateikėjas gali bet kuriuo metu atsiimti paraišką dėl peržiūros sekretoriui pranešdamas, kad ją atsiima.
   7.   Sekretoriui pateikus paraišką dėl peržiūros, ji kartu su pridėtais dokumentais vidiniais kanalais perduodama nedelsiant, kad ECB galėtų būti atstovaujamas procedūroje.
   8 straipsnis
   Pranešėjas
   Gavęs paraišką dėl peržiūros, pirmininkas iš Administracinės valdybos narių, įskaitant jos pirmininką, paskiria pranešėją peržiūrai. Paskirdamas pranešėją, pirmininkas atsižvelgia į kiekvieno Administracinės valdybos nario specializaciją ir žinias.
   9 straipsnis
   Sustabdomasis poveikis
   1.   Paraiškos dėl peržiūros pateikimas neturi sustabdomojo poveikio ginčijamo sprendimo taikymui, išskyrus 2 dalyje nustatytus atvejus.
   2.   Nedarant poveikio 1 daliai, Valdančioji taryba, pasiūlius Administracinei valdybai, gali nuspręsti sustabdyti ginčijamo sprendimo taikymą, jei prašymas atlikti peržiūrą yra priimtinas ir nėra akivaizdžiai nepagrįstas, ir jei ji mano, kad neatidėliotinas ginčijamo sprendimo taikymas gali sukelti nepataisomą žalą. Valdančioji taryba priima tokį sprendimą sustabdyti ginčijamo sprendimo taikymą prireikus išklausiusi Priežiūros valdybos nuomonės.
   3.   Šiose veiklos taisyklėse nustatytos procedūros, įskaitant nustatytąsias 12 ir 14 straipsniuose dėl nurodymų ir svarstymų, prireikus taikomos sprendžiant visus klausimus dėl sustabdymo.
   III SKYRIUS

      PERŽIŪRA

   10 straipsnis
   Administracinės valdybos peržiūros apimtis
   1.   Vadovaujantis Reglamento (ES) Nr. 1024/2013 24 straipsnio 1 dalimi, vidaus administracinė peržiūra apima atitinkamo sprendimo procedūrinę ir materialinę atitiktį Reglamentui (ES) Nr. 1024/2013.
   2.   Administracinės valdybos peržiūra apsiriboja prašymo pateikėjo paraiškoje dėl peržiūros išdėstytų argumentų analize.
   11 straipsnis
   Prašymo atlikti peržiūrą priimtinumas
   1.   Prieš nagrinėdama, ar prašymas atlikti peržiūrą yra teisiškai pagrįstas, Administracinė valdyba nustato, ar jis yra priimtinas ir kokia apimtimi priimtinas. Jei Administracinė valdyba prašymą atlikti peržiūrą laiko visiškai arba iš dalies nepriimtinu, šis vertinimas užfiksuojamas Administracinės valdybos nuomonėje, kaip numatyta 17 straipsnyje.
   2.   Dėl Valdančiosios tarybos naujo sprendimo, kaip nurodyta Reglamento (ES) Nr. 1024/2013 24 straipsnio 7 dalyje, pateikta paraiška dėl peržiūros nėra priimtina.
   12 straipsnis
   Nurodymai
   Administracinės valdybos vardu jos pirmininkas gali teikti nurodymus dėl veiksmingo peržiūros atlikimo, įskaitant nurodymus pateikti dokumentus ar informaciją. Sekretorius siunčia tokius nurodymus atitinkamoms šalims. Šiais tikslais pirmininkas gali konsultuotis su kitais nariais.
   13 straipsnis
   Nurodymų arba taisyklių nesilaikymas
   1.   Kai prašymo pateikėjas be pateisinamos priežasties nesilaiko Administracinės valdybos nurodymo arba šių veiklos taisyklių nuostatų, Administracinė valdyba gali nurodyti jam apmokėti visas dėl delsimo atsiradusias procedūros išlaidas.
   2.   Prieš pateikdama nurodymą pagal 1 dalį, Administracinė valdyba pateikia prašymo pateikėjui įspėjimą, kad jis turėtų galimybę paprieštarauti dėl tokio nurodymo pateikimo.
   14 straipsnis
   Posėdis
   1.   Administracinė valdyba gali sušaukti posėdį, jei ji mano, kad tai reikalinga teisingam peržiūros įvertinimui. Tokiame posėdyje prašymo pateikėjas ir ECB kviečiami pateikti žodinius paaiškinimus.
   2.   Pirmininkas pateikia nurodymus dėl posėdžio tvarkos, formos ir datos.
   3.   Posėdis vyksta ECB patalpose. Jame dalyvauja sekretorius. Trečiosios šalys posėdyje dalyvauti negali.
   4.   Išskirtiniais atvejais pirmininkas gali padaryti posėdžio pertrauką prašymo pateikėjo arba ECB prašymu arba savo iniciatyva.
   5.   Jei šaliai buvo pranešta apie posėdį ir ji į jį neatvyksta, Administracinė valdyba gali tęsti procedūrą jai nesant.
   15 straipsnis
   Įrodymai
   1.   Prašymo pateikėjas gali prašyti Administracinės valdybos leidimo pateikti rašytinius liudytojų arba ekspertų parodymus.
   2.   Prašymo pateikėjas gali prašyti Administracinės valdybos leidimo iškviesti rašytinius parodymus davusius liudytoją arba ekspertą į posėdį žodiniams parodymams pateikti. Taip pat ECB gali prašyti Administracinės valdybos leidimo iškviesti liudytoją arba ekspertą į posėdį žodiniams parodymams pateikti.
   3.   Leidimas suteikiamas tik jei Administracinė valdyba laiko jį reikalingu teisingam peržiūros įvykdymui.
   4.   Liudytojus ar ekspertus apklausia Administracinė valdyba. Tokie įrodymai pateikiami per nustatytą laiką. Prašymo pateikėjas turi teisę atlikti ECB pakviestų liudytojų ar ekspertų kryžminę apklausą, kai to reikia teisingam peržiūros įvykdymui.
   IV SKYRIUS

      SPRENDIMŲ PRIĖMIMO PROCESAS

   16 straipsnis
   Nuomonė dėl peržiūros
   1.   Per klausimo skubą atitinkantį laiką ir ne vėliau kaip per du mėnesius nuo paraiškos dėl peržiūros gavimo dienos Administracinė valdyba priima nuomonę dėl peržiūros.
   2.   Nuomonėje pateikiamas siūlymas panaikinti pradinį sprendimą, pakeisti jį tapataus turinio sprendimu arba pakeisti jį iš dalies pakeistu sprendimu. Pastaruoju atveju nuomonėje pateikiami pasiūlymai dėl reikiamų dalinių pakeitimų.
   3.   Nuomonė priimama ne mažiau kaip trijų Administracinės valdybos narių dauguma.
   4.   Nuomonė yra rašytinė; joje nurodomi jos motyvai. Ji nedelsiant siunčiama Priežiūros valdybai.
   5.   Priežiūros valdybai ar Valdančiajai tarybai nuomonė nėra privaloma.
   17 straipsnis
   Naujo sprendimo projekto parengimas
   1.   Priežiūros valdyba įvertina Administracinės valdybos nuomonę ir pateikia Valdančiajai tarybai naujo sprendimo projektą. Priežiūros valdybos vertinime neapsiribojama prašymo pateikėjo paraiškoje dėl peržiūros išdėstytų argumentų analize; jos pasiūlyme dėl naujo sprendimo projekto taip pat gali būti atsižvelgiama į kitus dalykus.
   2.   Priežiūros valdybos naujo sprendimo projektas, kuriuo pradinis sprendimas pakeičiamas tapataus turinio sprendimu, pateikiamas Valdančiajai tarybai per 10 darbo dienų nuo Administracinės valdybos nuomonės gavimo. Priežiūros valdybos naujo sprendimo projektas, kuriuo pradinis sprendimas panaikinamas arba iš dalies pakeičiamas, pateikiamas Valdančiajai tarybai per 20 darbo dienų nuo Administracinės valdybos nuomonės gavimo.
   18 straipsnis
   Pranešimas
   Valdančiosios tarybos sekretorius praneša šalims apie Administracinės valdybos nuomonę, Priežiūros valdybos pateiktą naujo sprendimo projektą ir Valdančiosios tarybos priimtą naują sprendimą, įskaitant atitinkamą pagrindimą.
   V SKYRIUS

      KREIPIMASIS Į TEISMĄ

   19 straipsnis
   Kreipimasis į Teisingumo Teismą
   Šiuos sprendimu nedaromas poveikis teisei kreiptis į Teisingumo Teismą kaip nustatyta Sutartyse.
   VI SKYRIUS

      BENDROSIOS NUOSTATOS

   20 straipsnis
   Galimybė susipažinti su bylomis
   1.   Visapusiškai atsižvelgiama į prašymo pateikėjo teisę į gynybą. Šiuo tikslu, prašymo pateikėjui pateikus rašytinę paraišką dėl peržiūros, prašymo pateikėjas įgyja teisę susipažinti su ECB byla, atsižvelgiant į teisėtą juridinių ir fizinių asmenų, kurie nėra prašymo pateikėjas, interesą apsaugoti savo verslo paslaptis.
   2.   Bylas sudaro visi dokumentai, kuriuos ECB gavo, parengė arba surinko ECB priežiūros procedūros metu, neatsižvelgiant į tai, kokia forma jie saugomi.
   3.   Teisė susipažinti su byla netaikoma konfidencialiai informacijai.
   4.   Šiame straipsnyje konfidenciali informacija gali apimti ECB ar nacionalinės kompetentingos institucijos vidaus dokumentus bei ECB ir nacionalinės kompetentingos institucijos susirašinėjimą arba nacionalinių kompetentingų institucijų tarpusavio susirašinėjimą.
   5.   Šio straipsnio nuostatos nekliudo ECB atskleisti ir naudoti informaciją, būtiną pažeidimui įrodyti.
   6.   ECB gali nuspręsti, kad, tinkamai atsižvelgiant į techninius šalių pajėgumus, galimybė susipažinti su byla suteikiama vienu ar keliais iš šių būdų: a) perduodant kompaktinį (-ius) diską (-us) arba bet kokį kitą elektroninį duomenų saugojimo įrenginį, įskaitant tuos, kurie gali būti naudojami ateityje; b) paštu išsiunčiant joms prieinamos bylos kopijas popierine forma; c) pakviečiant jas susipažinti su prieinama byla ECB patalpose.
   21 straipsnis
   Nurodymai dėl išlaidų
   1.   Peržiūros išlaidas sudaro pagrįstos patirtos peržiūros išlaidos.
   2.   Valdančiajai tarybai pranešus apie naują sprendimą arba prašymo pateikėjui atsiėmus paraišką dėl peržiūros, Priežiūros valdyba pasiūlo, kokią išlaidų dalį turėtų padengti prašymo pateikėjas. Šiuo klausimu prašymo pateikėjas gali pateikti prieštaravimus.
   3.   Visas neproporcingas išlaidas, kurias prašymo pateikėjas patiria pateikdamas rašytinius ar žodinius įrodymus bei dėl teisinio atstovavimo, padengia prašymo pateikėjas.
   4.   Prašymo pateikėjas nepadengia jokių išlaidų tais atvejais, kai po paraiškos dėl peržiūros Valdančioji taryba panaikina arba iš dalies pakeičia pradinį sprendimą. Tai netaikoma jokioms neproporcingoms išlaidoms, kurias prašymo pateikėjas patiria pateikdamas rašytinius ar žodinius įrodymus bei dėl teisinio atstovavimo; tokias išlaidas padengia prašymo pateikėjas.
   5.   Valdančioji taryba nusprendžia dėl išlaidų padalijimo vadovaudamasis Europos Centrinio Banko darbo reglamento 13g straipsnio 2 dalyje nustatyta tvarka.
   6.   Jei pateiktas nurodymas sumokėti išlaidas, jos turi būti sumokėtos per 20 darbo dienų.
   22 straipsnis
   Konfidencialumas ir profesinė paslaptis
   1.   Europos centrinių bankų sistemos ir Europos Centrinio Banko statuto 37 straipsnyje nustatyti profesinės paslapties reikalavimai taikomi Administracinės valdybos nariams ir pakaitiniams nariams ir jiems nustojus eiti savo pareigas.
   2.   Administracinės valdybos procedūros yra konfidencialios, išskyrus atvejus, kai Valdančioji taryba įgalioja ECB pirmininką paviešinti tokių procedūrų rezultatus.
   3.   Administracinės valdybos parengti ar turimi dokumentai yra ECB dokumentai, todėl klasifikuojami ir tvarkomi pagal Europos Centrinio Banko darbo reglamento 23 straipsnio 3 dalį (2).
   23 straipsnis
   Papildomos taisyklės
   1.   Administracinė valdyba gali priimti papildomas taisykles, reglamentuojančias jos procedūras ir veiklą.
   2.   Administracinė valdyba gali parengti šablonus ir vadovus.
   3.   Apie Administracinės valdybos priimtas papildomas taisyklas, šablonus ir vadovus pranešama Priežiūros valdybai ir jie paskelbiami ECB interneto svetainėje.
   24 straipsnis
   Įsigaliojimas
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Frankfurte prie Maino 2014 m. balandžio 14 d.

            ECB Pirmininkas

         Mario DRAGHI

      (1)  OL L 287, 2013 10 29, p. 63.

      (2)  OL L 80, 2004 3 18, p. 33.


title: 2014/45/ES: 2014 m. sausio 28 d. Tarybos sprendimas, kuriuo skiriamas Europos ekonomikos ir socialinių reikalų komiteto Danijai atstovaujantis narys

text:
30.1.2014

               LT

               Europos Sąjungos oficialusis leidinys

               L 27/58

         TARYBOS SPRENDIMAS
   2014 m. sausio 28 d.
   kuriuo skiriamas Europos ekonomikos ir socialinių reikalų komiteto Danijai atstovaujantis narys
   (2014/45/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Danijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė Sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Sinne CONAN kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d. Europos ekonomikos ir socialinių reikalų komiteto nariu skiriamas Anders LADEFOGED.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. sausio 28 d.

            Tarybos vardu

            Pirmininkas

         G. STOURNARAS

      (1)  OL L 251, 2010 9 25, p. 8.


title: 2003 m. birželio 18 d. Tarybos sprendimas 2003/659/TVR iš dalies keičiantis Sprendimą 2002/187/TVR, įkuriantį Eurojustą siekiant sustiprinti kovą su sunkiais nusikaltimais

text:
Svarbus teisinis pranešimas

|

32003D0659

Oficialusis leidinys L 245 , 29/09/2003 p. 0044 - 0046

		Tarybos sprendimas 2003/659/TVR2003 m. birželio 18 d.iš dalies keičiantis Sprendimą 2002/187/TVR, įkuriantį Eurojustą siekiant sustiprinti kovą su sunkiais nusikaltimaisEUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 31 straipsnį ir 34 straipsnio 2 dalies c punktą,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Audito Rūmų nuomonę [3],kadangi:(1) Eurojustas yra pagal Europos Sąjungos sutartį įkurta institucija, finansuojama iš bendrojo Europos Sąjungos biudžeto. Taigi, remiantis Europos Sąjungos sutarties 41 straipsnio 4 dalimi, Eurojusto išlaidos, finansuojamos iš bendrojo Europos Sąjungos biudžeto, turi būti tvarkomos pagal Bendrijos taisykles ir procedūras, taikomas bendrajam Europos Bendrijų biudžetui,(2) Kai kurios 2002 m. vasario 28 d. Tarybos sprendimo 2002/187/TVR, įkuriančio Eurojustą siekiant sustiprinti kovą su sunkiais nusikaltimais [4], nuostatos turėtų būti suderintos su 2002 m. birželio 25 d. Tarybos reglamentu (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (toliau – bendrasis Finansinis) reglamentas [5].(3) Sprendimas 2002/187/TVR turėtų būti atitinkamai iš dalies pakeistas,PRIĖMĖ ŠĮ SPRENDIMĄ:1 straipsnisSprendimas 2002/187/TVR iš dalies keičiamas taip:1. 35, 36 ir 37 straipsniai pakeičiami taip:"35 straipsnisBiudžeto sudarymas1. Kiekvienais metais kolegija pagal administracijos direktoriaus parengtą projektą parengia kitų finansinių metų Eurojusto pajamų ir išlaidų sąmatą. Kolegija šią sąmatą, apimančią ir etatų projektą, pateikia Komisijai ne vėliau kaip iki kovo 31 d.2. Remdamasi šia sąmata, Komisija į pirminį Europos Sąjungos bendrojo biudžeto projektą, kurį ji Sutarties 272 straipsnyje nustatyta tvarka pateikia biudžeto valdymo institucijai, įtraukia kasmetinius asignavimus ir pastovius bei laikinus etatus.3. Biudžeto valdymo institucija tenkina Eurojusto prašymus skirti asignavimus ir, atsižvelgdama į Europos Bendrijų pareigūnų ir kitų tarnautojų tarnybos nuostatus, numato pastovius bei laikinus etatus.4. Prieš prasidedant finansiniams metams kolegija, remdamasi pagal šio straipsnio 3 dalį biudžeto valdymo institucijos skirtais kasmetiniais asignavimais ir patvirtintais pastoviais bei laikinais etatais, tvirtina Eurojusto biudžetą, apimantį ir etatų projektą, sudarytą 34 straipsnio 1 dalies trečiame sakinyje nustatyta tvarka, ir tikslina jį pagal įvairias įmokas Eurojustui ir iš kitų šaltinių gautas lėšas.36 straipsnisBiudžeto įgyvendinimas ir atsiskaitymas1. Administracijos direktorius, kaip įgaliotasis pareigūnas, vykdo Eurojusto biudžetą. Apie biudžeto vykdymą jis praneša kolegijai.2. Pasibaigus finansiniams metams ir ne vėliau kaip iki kovo 1 d. Eurojusto apskaitos pareigūnas laikinąsias Eurojusto ataskaitas kartu su praėjusių finansinių metų biudžeto ir finansų valdymo ataskaita pateikia Komisijos apskaitos pareigūnui. Komisijos apskaitos pareigūnas konsoliduoja institucijų ir decentralizuotų įstaigų laikinąsias ataskaitas bendrojo Finansinio reglamento 128 straipsnyje nustatyta tvarka.3. Pasibaigus finansiniams metams ir ne vėliau kaip iki kovo 31 d. Komisijos apskaitos pareigūnas laikinąsias Eurojusto ataskaitas kartu su praėjusių finansinių metų biudžeto ir finansų valdymo ataskaita pateikia Audito Rūmams. Praėjusių finansinių metų biudžeto ir finansų valdymo ataskaita taip pat turi būti pateikta Europos Parlamentui ir Tarybai.4. Gavus Audito Rūmų pastabas dėl Eurojusto laikinųjų ataskaitų, bendrojo Finansinio reglamento 129 straipsnyje nustatyta tvarka administracijos direktorius, savo atsakomybe, sudaro galutinę Eurojusto finansinę ataskaitą, kurią pateikia kolegijai, kad ji pareikštų savo nuomonę.5. Eurojusto kolegija pateikia nuomonę apie galutinę Eurojusto finansinę ataskaitą.6. Pasibaigus finansiniams metams ir ne vėliau kaip iki liepos 1 d. administracijos direktorius galutinę Eurojusto finansinę ataskaitą kartu su Eurojusto kolegijos pateikta nuomone siunčia Europos Parlamentui, Tarybai ir Audito Rūmams.7. Galutinė finansinė ataskaita paskelbiama.8. Ne vėliau kaip iki rugsėjo 30 d. administracijos direktorius nusiunčia Audito Rūmams atsakymą dėl pateiktų pastabų. Jis taip pat nusiunčia atsakymą Eurojusto kolegijai.9. Eurojusto kolegijai ir jos prezidentui pavaldus administracijos direktorius Europos Parlamentui, jo prašymu, pateikia visą informaciją, reikalingą sklandžiai sprendimo dėl atitinkamų finansinių metų biudžeto įvykdymo priėmimo procedūrai Finansinio reglamento 146 straipsnio 3 dalyje nustatyta tvarka.10. Gavęs kvalifikuota balsų dauguma priimtą Tarybos rekomendaciją, Europos Parlamentas iki N + 2 metų balandžio 30 d. leidžia administracijos direktoriui priimti sprendimą dėl biudžeto įvykdymo, kalbant apie N metų biudžeto įvykdymą.37 straipsnisBiudžetui taikomas finansinis reglamentas1. Pasitarusi su Komisija kolegija patvirtina Eurojustui galiojančias finansines taisykles. Jos gali skirtis nuo 2002 m. lapkričio 19 d. Komisijos reglamento (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje [6], tik tuo atveju, kai tai būtina Eurojusto darbui užtikrinti ir Komisijai sutikus."2. 38 straipsnio 1 dalis pakeičiama taip:"1. Įgaliotasis pareigūnas yra atsakingas už vidaus kontrolės sistemų, padedančių jam vykdyti savo pareigas, diegimą ir darbą."2 straipsnisŠis reglamentas įsigalioja pirmąją kito mėnesio dieną po jo paskelbimo Europos Sąjungos oficialiajame leidinyje.Priimta Liuksemburge, 2003 m. birželio 18 d.Tarybos varduPirmininkasG. Drys[1] OL C 331 E, 2002 12 31, p. 67.[2] 2003 kovo 27d. pateikta nuomonė (dar nepaskelbta Oficialiajame leidinyje).[3] OL C 285, 2002 11 21, p. 4.[4] OL L 63, 2002 3 6, p. 1.[5] OL L 248, 2002 9 16, p. 1 su klaidų atitaisymuOL L 25, 2003 1 30, p. 43.[6] OL L 357, 2002 12 31, p. 72, su klaidų ištaisymu OL L 2, 2003 1 7, p. 39.--------------------------------------------------


title: 2004/721/EB: Europos Parlamento sprendimas 2004 m. balandžio 21 d. dėl šeštojo, septintojo ir aštuntojo Vystymo fondų biudžeto įvykdymo patvirtinimo Komisijai už 2002 finansinius metus

text:
4.11.2004

               LT

               Europos Sąjungos oficialusis leidinys

               L 330/15

      EUROPOS PARLAMENTO SPRENDIMAS

   2004 m. balandžio 21 d.
   dėl šeštojo, septintojo ir aštuntojo Vystymo fondų biudžeto įvykdymo patvirtinimo Komisijai už 2002 finansinius metus
   (2004/721/EB)

      2004 m. balandžio 21 d. sprendimai yra susiję tik su 2002 finansiniais metais ir todėl nėra išversti į lietuvių kalbą


title: 2012/518/ES: 2012 m. rugsėjo 24 d. Tarybos sprendimas, kuriuo skiriami Regionų komiteto Kiprui atstovaujantys du nariai ir Kiprui atstovaujantys trys pakaitiniai nariai

text:
26.9.2012

               LT

               Europos Sąjungos oficialusis leidinys

               L 258/30

         TARYBOS SPRENDIMAS
   2012 m. rugsėjo 24 d.
   kuriuo skiriami Regionų komiteto Kiprui atstovaujantys du nariai ir Kiprui atstovaujantys trys pakaitiniai nariai
   (2012/518/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Kipro Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Savvas ELIOFOTOU ir Evyenios MICHAIL kadencijoms tapo laisvos dvi Regionų komiteto narių vietos. Pasibaigus Andreas MOUSEOS, Andreas HADZILOIZOU ir Christofis ANTONIOU kadencijoms tapo laisvos trys Regionų komiteto pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariais:

                           —

                           Louisa MAVROMMÁTI, Αντιδήμαρχος 'Εγκωμης

                           —

                           Louis KOUMENIDES, Πρόεδρος Κ.Σ. Κάτω Λευκάρων

                     ir

               b)

               pakaitiniais nariais:

                           —

                           Sávvas VÉRGΑS, Δήμαρχος Πάφου

                           —

                           Glavkos KARIÓLOU, Δήμαρχος Κερύνειας

                           —

                           Georgios IAKOVOU, Πρόεδρος Κ.Σ. Αγίων Τριμιθιάς.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. rugsėjo 24 d.

            Tarybos vardu

            Pirmininkas

         A. D. MAVROYIANNIS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2013 m. gruodžio 23 d. Tarybos sprendimas 2013/798/BUSP dėl ribojamųjų priemonių Centrinės Afrikos Respublikai

text:
24.12.2013

               LT

               Europos Sąjungos oficialusis leidinys

               L 352/51

         TARYBOS SPRENDIMAS 2013/798/BUSP
   2013 m. gruodžio 23 d.
   dėl ribojamųjų priemonių Centrinės Afrikos Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2013 m. gruodžio 16 d. Taryba pareiškė, kad jai didelį susirūpinimą kelia padėtis Centrinės Afrikos Respublikoje (CAR);

               (2)

               2013 m. gruodžio 5 d. Jungtinių Tautų Saugumo Taryba priėmė Rezoliuciją 2127 (2013), kuria nustatomas ginklų embargas Centrinės Afrikos Respublikai (CAR);

               (3)

               tam tikroms priemonėms įgyvendinti reikia tolesnių Sąjungos veiksmų,

         PRIĖMĖ ŠĮ SPRENDIMĄ:
   1 straipsnis
   1.   Valstybių narių nacionaliniams subjektams arba iš valstybių narių teritorijų, arba naudojantis su valstybių narių vėliava plaukiojančiais laivais ar jų orlaiviais, draudžiama Centrinės Afrikos Respublikai (CAR) parduoti, tiekti, perduoti arba į ją eksportuoti visų rūšių ginklus ir su jais susijusius reikmenis, įskaitant šaunamuosius ginklus ir šaudmenis, karines transporto priemones bei įrangą, sukarintą įrangą ir šių objektų atsargines dalis, neatsižvelgiant į tai, ar valstybių narių teritorija yra jų kilmės vieta.
   2.   Draudžiama:

               a)

               tiesiogiai ar netiesiogiai teikti techninę pagalbą, tarpininkavimo paslaugas ir kitas paslaugas, įskaitant aprūpinimą ginkluotais samdiniais, susijusias su karine veikla ir su visų rūšių ginklų ir su jais susijusių reikmenų, įskaitant šaunamuosius ginklus ir šaudmenis, karines transporto priemones bei įrangą, sukarintą įrangą ir šių objektų atsargines dalis, tiekimu, gamyba, technine priežiūra ir naudojimu, fiziniams ar juridiniams asmenims, subjektams ar organizacijoms Centrinės Afrikos Respublikoje arba naudoti Centrinės Afrikos Respublikoje;

               b)

               tiesiogiai ar netiesiogiai teikti finansavimą ar finansinę paramą, susijusią su karine veikla, įskaitant visų pirma dotacijas, paskolas ir eksporto kredito draudimą, draudimą ir perdraudimą, kurie būtų skirti ginklams ir su jais susijusiems reikmenims parduoti, tiekti, perduoti ar eksportuoti arba susijusiai techninei pagalbai, tarpininkavimo paslaugoms ir kitoms paslaugoms teikti asmenims, subjektams ar organizacijoms Centrinės Afrikos Respublikoje arba naudoti Centrinės Afrikos Respublikoje;

               c)

               sąmoningai ir apgalvotai dalyvauti veikloje, kurios tikslas arba poveikis yra išvengti a arba b punktuose nurodytų draudimų.

         2 straipsnis
   1.   1 straipsnis netaikomas:

               a)

               ginklų ir su jais susijusių reikmenų, skirtų tik Taikos Centrinės Afrikos Respublikoje sutvirtinimo misijai (MICOPAX), Afrikos vadovaujamai tarptautinei paramos misijai Centrinės Afrikos Respublikoje (MISCA), Jungtinių Tautų integruotam taikos kūrimo biurui Centrinės Afrikos Respublikoje (BINUCA) bei jo apsauginiam padaliniui, Afrikos Sąjungos regioninei darbo grupei (AU-RTF) ir CAR dislokuotoms Prancūzijos pajėgoms remti arba tik pastarųjų reikmėms naudoti, pardavimui, tiekimui, perdavimui arba eksportui;

               b)

               apsauginių drabužių, įskaitant neperšaunamas liemenes ir karinius šalmus, kuriuos laikinai į CAR tik savo asmeniniam naudojimui įvežė Jungtinių Tautų personalas, žiniasklaidos atstovai, humanitarinę bei vystomąją pagalbą teikiantys darbuotojai ir su jais susijęs personalas, pardavimui, tiekimui, perdavimui arba eksportui;

               c)

               šaulių ginklų ir su jais susijusių reikmenų, skirtų naudoti tik vykdant tarptautinį patruliavimą, kuriuo užtikrinamas saugumas Sangos upės trijų valstybių saugomoje teritorijoje siekiant apsisaugoti nuo brakonieriavimo, dramblio kaulo bei ginklų kontrabandos ir kitos veiklos, kuria pažeidžiami CAR nacionaliniai įstatymai arba CAR tarptautiniai teisiniai įsipareigojimai, pardavimui, tiekimui, perdavimui arba eksportui.

         2.   1 straipsnis netaikomas:

               a)

               žudyti nepritaikytos karinės įrangos, skirtos naudoti tik humanitariniais arba apsaugos tikslais, pardavimui, tiekimui, perdavimui arba eksportui ir susijusiai techninei pagalbai;

               b)

               ginklų ir kitos susijusios žudyti pritaikytos įrangos, skirtos tik CAR vykdomam saugumo sektoriaus reformos (SSR) procesui remti arba jame naudoti, pardavimui, tiekimui, perdavimui arba eksportui CAR saugumo pajėgoms;

               c)

               ginklų bei su jais susijusių reikmenų pardavimui, tiekimui, perdavimui arba eksportui ir susijusiai techninei pagalbai ar finansinei paramai, įskaitant personalą;

         iš anksto patvirtinus pagal JT ST rezoliucijos 2127 (2013) 57 punktą įsteigtam komitetui (toliau – Komitetas).
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2013 m. gruodžio 23 d.

            Tarybos vardu

            Pirmininkas

         L. LINKEVIČIUS


title: 2011 m. kovo 21 d. Tarybos sprendimas 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte

text:
22.3.2011

               LT

               Europos Sąjungos oficialusis leidinys

               L 76/63

         TARYBOS SPRENDIMAS 2011/172/BUSP
   2011 m. kovo 21 d.
   dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2011 m. vasario 21 d. Europos Sąjunga pareiškė esanti pasirengusi remti taikų ir tvarkingą perėjimą prie civilinės ir demokratinės vyriausybės Egipte, grindžiamos teisinės valstybės principais, užtikrinant visapusišką pagarbą žmogaus teisėms bei pagrindinėms laisvėms, ir remti pastangas sukurti tokią ekonomiką, kuria būtų stiprinama socialinė sanglauda ir skatinamas augimas.

               (2)

               Atsižvelgiant į tai, turėtų būti nustatytos ribojamosios priemonės, taikytinos asmenims, kurie, kaip nustatyta, yra atsakingi už Egipto valstybės lėšų pasisavinimą ir kurie taip elgdamiesi neleidžia Egipto žmonėms pasinaudoti jų ekonomikos bei visuomenės tvaraus vystymosi teikiama nauda ir kenkia demokratijos vystymuisi jų šalyje.

               (3)

               Tam tikroms priemonėms įgyvendinti reikia tolesnių Sąjungos veiksmų,

         PRIĖMĖ ŠĮ SPRENDIMĄ:
   1 straipsnis
   1.   Įšaldomos visos priede išvardytiems asmenims, kurie, kaip nustatyta, yra atsakingi už Egipto valstybės lėšų pasisavinimą ir su jais susijusiems fiziniams ar juridiniams asmenims, subjektams arba organizacijoms priklausančios, jų nuosavybe esančios, jų valdomos ar kontroliuojamos lėšos ir ekonominiai ištekliai.
   2.   Neleidžiama priede išvardytiems fiziniams ar juridiniams asmenims, subjektams arba organizacijoms arba jų naudai tiesiogiai ar netiesiogiai naudotis lėšomis ar ekonominiais ištekliais.
   3.   Valstybės narės kompetentinga institucija gali leisti nutraukti tam tikrų lėšų ar ekonominių išteklių įšaldymą arba leisti jais naudotis tokiomis sąlygomis, kurios, jos nuomone, yra tinkamos, nustačiusi, kad atitinkamos lėšos ar ekonominiai ištekliai yra:

               a)

               būtini priede išvardytų fizinių asmenų ir jų išlaikomų šeimos narių pagrindiniams poreikiams patenkinti, įskaitant mokėjimus už maisto produktus, nuomą ar hipoteką, vaistus ir medicininį gydymą, mokesčius, draudimo įmokas ir mokesčius už komunalines paslaugas;

               b)

               skirti išimtinai pagrįstiems profesiniams mokesčiams sumokėti ir su teisinių paslaugų teikimu susijusioms išlaidoms kompensuoti;

               c)

               skirti išimtinai mokesčiams arba aptarnavimo mokesčiams už įprastą įšaldytų lėšų ar ekonominių išteklių laikymą arba tvarkymą sumokėti; arba

               d)

               būtini nenumatytoms išlaidoms padengti, su sąlyga, kad kompetentingos institucijos apie motyvus, dėl kurių, jos nuomone, turėtų būti suteiktas specialus leidimas, kitų valstybių narių kompetentingoms institucijoms ir Komisijai pranešė ne vėliau kaip prieš dvi savaites iki leidimo suteikimo.

         Valstybė narė informuoja kitas valstybes nares ir Komisiją apie visus pagal šią dalį suteiktus leidimus.
   4.   Nukrypstant nuo 1 dalies, valstybės narės kompetentinga institucija gali leisti nutraukti tam tikrų lėšų ar ekonominių išteklių įšaldymą, jei laikomasi šių sąlygų:

               a)

               šios lėšos ar ekonominiai ištekliai yra teismo, administracine ar arbitražo tvarka suvaržyti, kai toks suvaržymas nustatytas iki dienos, kurią 1 dalyje nurodytas fizinis ar juridinis asmuo, subjektas ar organizacija buvo įtraukti į priedą, arba iki tos dienos dėl tų lėšų ar ekonominių išteklių buvo priimtas teismo, administracinis ar arbitražo sprendimas;

               b)

               šios lėšos ar ekonominiai ištekliai bus naudojami tik reikalavimams, kurių vykdymas užtikrintas tokiu turto suvaržymu arba kurie pripažinti teisėtais tokiu sprendimu, tenkinti, laikantis taikomais įstatymais ir kitais teisės aktais, kuriais reglamentuojamos tokius reikalavimus keliančių asmenų teisės, nustatytų apribojimų;

               c)

               turto suvaržymas ar teismo sprendimas nėra priede nurodyto asmens, subjekto ar organizacijos naudai; ir

               d)

               turto suvaržymo ar teismo sprendimo pripažinimas neprieštarauja atitinkamos valstybės narės viešajai tvarkai.

         Atitinkama valstybė narė informuoja kitas valstybes nares ir Komisiją apie visus pagal šią dalį suteiktus leidimus.
   5.   1 dalis neužkerta kelio tam, kad įvardytas fizinis ar juridinis asmuo, subjektas ar organizacija pervestų mokėtiną sumą pagal sutartį, sudarytą iki tokio asmens, subjekto ar organizacijos įtraukimo į priedą dienos, jeigu atitinkama valstybė narė nustatė, kad mokėjimo tiesiogiai ar netiesiogiai negauna 1 dalyje nurodytas asmuo, subjektas ar organizacija.
   6.   2 dalis netaikoma, kai įšaldytos sąskaitos papildomos:

               a)

               palūkanomis arba kitomis dėl tų sąskaitų atsirandančiomis pajamomis; arba

               b)

               mokėjimais pagal sutartis, susitarimus ar įsipareigojimus, kurie buvo sudaryti arba atsirado iki tos dienos, kurią toms sąskaitoms pradėtos taikyti 1 ir 2 dalyje numatytos priemonės,

         jeigu tokioms palūkanoms, kitoms pajamoms ir mokėjimams tebetaikomos 1 dalyje numatytos priemonės.
   2 straipsnis
   1.   Valstybės narės arba Sąjungos vyriausiojo įgaliotinio užsienio reikalams ir saugumo politikai pasiūlymu Taryba nusprendžia nustatyti priede pateiktą sąrašą ir jį iš dalies keisti.
   2.   Taryba tiesiogiai, jei adresas žinomas, arba viešai paskelbdama pranešimą, atitinkamam fiziniam ar juridiniam asmeniui, subjektui ar organizacijai praneša apie 1 dalyje nurodytą sprendimą, įskaitant įtraukimo į sąrašą motyvus, taip suteikdama tokiam asmeniui, subjektui ar organizacijai galimybę pateikti savo pastabas.
   3.   Jeigu pateikiama pastabų arba naujų esminių įrodymų, Taryba peržiūri 1 dalyje nurodytą sprendimą ir atitinkamai informuoja atitinkamą asmenį, subjektą ar organizaciją.
   3 straipsnis
   1.   Priede nurodomi 1 straipsnio 1 dalyje nurodytų fizinių ir juridinių asmenų, subjektų ir organizacijų įtraukimo į sąrašą motyvai.
   2.   Be to, priede pateikiama informacija, jei turima, būtina atitinkamų fizinių ar juridinių asmenų, subjektų ar organizacijų tapatybei nustatyti. Tokia apie fizinius asmenis pateikiama informacija gali apimti vardą, pavardę, įskaitant slapyvardžius, gimimo datą ir vietą, pilietybę, paso ir asmens tapatybės kortelės numerius, lytį, adresą, jei žinomas, taip pat pareigas arba profesiją. Tokia apie juridinius asmenis, subjektus ar organizacijas pateikiama informacija gali apimti pavadinimus, registracijos vietą ir datą, registracijos numerį ir veiklos vykdymo vietą.
   4 straipsnis
   Kad 1 straipsnio 1 ir 2 dalyse nurodytų priemonių poveikis būtų kuo didesnis, Sąjunga skatina trečiąsias valstybes patvirtinti ribojamąsias priemones, panašias į tas, kurios numatytos šiame sprendime.
   5 straipsnis
   Šis sprendimas įsigalioja jo priėmimo dieną.
   Jis taikomas iki 2012 m. kovo 22 d.
   Šis sprendimas nuolat peržiūrimas. Prireikus jis atnaujinamas arba iš dalies keičiamas, jei Taryba mano, kad jame numatyti tikslai nepasiekti.

      Priimta Briuselyje 2011 m. kovo 21 d.

            Tarybos vardu

            Pirmininkė

         C. ASHTON

      PRIEDAS

         1 straipsnyje nurodytų fizinių ir juridinių asmenų, subjektų ir organizacijų sąrašas

                  Vardas, pavardė
                  (ir galimi slapyvardžiai)

                  Tapatybės informacija

                  Įtraukimo į sąrašą priežastys

                  1.

                  Mohamed Hosni Elsayed Mubarak

                  Buvęs Egipto Arabų Respublikos prezidentas
                  Gimimo data: 1928 5 4
                  Lytis: vyras

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą

                  2.

                  Suzanne Saleh Thabet

                  Buvusio Egipto Arabų Respublikos prezidento Mohamed Hosni Elsayed Mubarak sutuoktinė
                  Gimimo data: 1941 2 28
                  Lytis: moteris

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą

                  3.

                  Alaa Mohamed Hosni Elsayed Mubarak

                  Buvusio Egipto Arabų Respublikos prezidento Mohamed Hosni Elsayed Mubarak sūnus
                  Gimimo data: 1960 11 26
                  Lytis: vyras

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą

                  4.

                  Heidy Mahmoud Magdy Hussein Rasekh

                  Buvusio Egipto Arabų Respublikos prezidento sūnaus Alaa Mohamed Hosni Elsayed Mubarak sutuoktinė
                  Gimimo data: 1971 10 5
                  Lytis: moteris

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą

                  5.

                  Gamal Mohamed Hosni Elsayed Mubarak

                  Buvusio Egipto Arabų Respublikos prezidento Mohamed Hosni Elsayed Mubarak sūnus
                  Gimimo data: 1963 12 28
                  Lytis: vyras

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą

                  6.

                  Khadiga Mahmoud El Gammal

                  Buvusio Egipto Arabų Respublikos prezidento sūnaus Gamal Mohamed Hosni Elsayed Mubarak sutuoktinė
                  Gimimo data: 1982 10 13
                  Lytis: moteris

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą

                  7.

                  Ahmed Abdelaziz Ezz

                  Buvęs Parlamento narys
                  Gimimo data: 1959 1 12
                  Lytis: vyras

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą

                  8.

                  Abla Mohamed Fawzi Ali Ahmed

                  Ahmed Abdelaziz Ezz sutuoktinė
                  Gimimo data: 1963 1 31
                  Lytis: moteris

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą

                  9.

                  Khadiga Ahmed Ahmed Kamel Yassin

                  Ahmed Abdelaziz Ezz sutuoktinė
                  Gimimo data: 1959 5 25
                  Lytis: moteris

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą

                  10.

                  Shahinaz Abdel Aziz Abdel Wahab Al Naggar

                  Ahmed Abdelaziz Ezz sutuoktinė
                  Gimimo data: 1969 10 9
                  Lytis: moteris

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą

                  11.

                  Ahmed Alaeldin Amin Abdelmaksoud Elmaghraby

                  Buvęs būsto, komunalinių paslaugų ir urbanistikos ministras
                  Gimimo data: 1945 5 16
                  Lytis: vyras

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą

                  12.

                  Naglaa Abdallah El Gazaerly

                  Ahmed Alaeldin Amin Abdelmaksoud Elmaghraby sutuoktinė
                  Gimimo data: 1956 6 3
                  Lytis: moteris

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą

                  13.

                  Rachid Mohamed Rachid Hussein

                  Buvęs prekybos ir pramonės ministras
                  Gimimo data: 1955 2 9
                  Lytis: vyras

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą

                  14.

                  Hania Mahmoud Abdel Rahman Fahmy

                  Rachid Mohamed Rachid Hussein sutuoktinė
                  Gimimo data: 1959 7 5
                  Lytis: moteris

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą

                  15.

                  Mohamed Zohir Mohamed Wahed Garrana

                  Buvęs turizmo ministras
                  Gimimo data: 1959 2 20
                  Lytis: vyras

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą

                  16.

                  Jaylane Shawkat Hosni Galal Eldin

                  Mohamed Zohir Mohamed Wahed Garrana sutuoktinė
                  Gimimo data: 1960 1 8
                  Lytis: moteris

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą

                  17.

                  Amir Mohamed Zohir Mohamed Wahed Garrana

                  Mohamed Zohir Mohamed Wahed Garrana sūnus
                  Gimimo data: 1990 9 21
                  Lytis: vyras

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą

                  18.

                  Habib Ibrahim Habib Eladli

                  Buvęs vidaus reikalų ministras
                  Gimimo data: 1938 3 1
                  Lytis: vyras

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą

                  19.

                  Elham Sayed Salem Sharshar

                  Habib Ibrahim Eladli sutuoktinė
                  Gimimo data: 1963 1 23
                  Lytis: moteris

                  Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą


title: 2012/695/ES: 2012 m. lapkričio 7 d. Tarybos sprendimas, kuriuo skiriamas Europos ekonomikos ir socialinių reikalų komiteto Jungtinei Karalystei atstovaujantis narys

text:
9.11.2012

               LT

               Europos Sąjungos oficialusis leidinys

               L 310/51

         TARYBOS SPRENDIMAS
   2012 m. lapkričio 7 d.
   kuriuo skiriamas Europos ekonomikos ir socialinių reikalų komiteto Jungtinei Karalystei atstovaujantis narys
   (2012/695/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Jungtinės Karalystės Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė Sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Sukhdev SHARMA kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d. Europos ekonomikos ir socialinių reikalų komiteto nariu skiriamas Richard BALFE.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. lapkričio 7 d.

            Tarybos vardu

            Pirmininkas

         A. D. MAVROYIANNIS

      (1)  OL L 251, 2010 9 25, p. 8.


title: 2005/551/EB: 2005 m. balandžio 12 d. Europos Parlamento sprendimas dėl 2003 finansinių metų Europos aviacijos saugos agentūros biudžeto įvykdymo patvirtinimo jos vykdančiajam direktoriui

text:
27.7.2005

               LT

               Europos Sąjungos oficialusis leidinys

               L 196/144

      EUROPOS PARLAMENTO SPRENDIMAS

   2005 m. balandžio 12 d.
   dėl 2003 finansinių metų Europos aviacijos saugos agentūros biudžeto įvykdymo patvirtinimo jos vykdančiajam direktoriui
   (2005/551/EB)
   EUROPOS PARLAMENTAS,
   atsižvelgdamas į Audito Rūmų pranešimą dėl Europos aviacijos saugos agentūros 2003 finansinių metų metinių sąskaitų, kartu su agentūros atsakymais (1),
   atsižvelgdamas į 2005 m. kovo 8 d. Tarybos rekomendacijas (6863/2005 – C6-0064/2005),
   atsižvelgdamas į EB sutartį ir ypač jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ir ypač į jo 185 straipsnį, ir į 2003 m. liepos 22 d. Europos Parlamento ir Tarybos reglamentą (EB) Nr. 1643/2003, iš dalies keičiantį Reglamentą (EB) Nr. 1592/2002 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą (3), ir ypač į jo 49 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento 185 straipsnyje (4), ir ypač 94 straipsnį,
   atsižvelgdamas į Darbo tvarkos taisyklių 70 ir 71 straipsnį bei V priedą,
   atsižvelgdamas į Biudžeto kontrolės komiteto pranešimą (A6-0074/2005),

               1.

               suteikia Europos aviacijos saugos agentūros vykdančiajam direktoriui 2003 finansinių metų agentūros biudžeto įvykdymo patvirtinimą;

               2.

               pateikia savo pastabas pridedamoje rezoliucijoje;

               3.

               paveda Pirmininkui perduoti šį sprendimą ir prie jo pridedamą rezoliuciją Europos aviacijos saugos agentūros vykdančiajam direktoriui, Tarybai, Komisijai, Audito Rūmams ir paskelbti šiuos dokumentus Europos Sąjungos oficialiajame leidinyje (L serija).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL C 324, 2004 12 30, p. 9.

      (2)  OL L 248, 2002 9 16, p. 1.

      (3)  OL L 245, 2003 9 29, p. 7.

      (4)  OL L 357, 2002 12 31, p. 72.

         EUROPOS PARLAMENTO REZOLIUCIJA

      su pastabomis, sudarančiomis neatskiriamą sprendimo dėl 2003 finansinių metų Europos aviacijos saugos agentūros biudžeto įvykdymo patvirtinimo jos vykdančiajam direktoriui dalį
      EUROPOS PARLAMENTAS,
      atsižvelgdamas į Audito Rūmų pranešimą dėl Europos aviacijos saugos agentūros 2003 finansinių metų metinių sąskaitų, kartu su agentūros atsakymais (1),
      atsižvelgdamas į 2005 m. kovo 8 d. Tarybos rekomendacijas (6863/2005 – C6-0064/2005),
      atsižvelgdamas į EB sutartį ir ypač jos 276 straipsnį,
      atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ir ypač į jo 185 straipsnį, ir į 2003 m. liepos 22 d. Europos Parlamento ir Tarybos reglamentą (EB) Nr. 1643/2003, iš dalies keičiantį Reglamentą (EB) Nr. 1592/2002 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą (3), ir ypač į jo 49 straipsnį,
      atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento 185 straipsnyje (4), ir ypač 94 straipsnį,
      atsižvelgdamas į Darbo tvarkos taisyklių 70 ir 71 straipsnį bei V priedą,
      atsižvelgdamas į Biudžeto kontrolės komiteto pranešimą (A6-0074/2005),

                  A.

                  kadangi Audito Rūmai (AR) minėtame pranešime nurodo, kad jiems buvo pateiktas tinkamas patvirtinimas, kad 2003 m. gruodžio 31 d. pasibaigusių finansinių metų metinės ataskaitos yra patikimos, o finansinės operacijos iš principo yra teisėtos ir tvarkingos;

                  B.

                  kadangi Europos Parlamentas, pagal Finansinio reglamento 185 straipsnį, pirmą kartą įgyvendina savo kompetenciją suteikti agentūros direktoriui 2003 finansinių metų biudžeto įvykdymo patvirtinimą;

                  C.

                  kadangi užmegzdamas savitarpio santykius su šia agentūra Parlamentas džiaugiasi, kad jo kompetentingas komitetas iš agentūros gavo prašytą informaciją, ir tikisi sukurti glaudų Parlamento kompetentingų komitetų ir agentūros bendradarbiavimą;

            1.   atkreipia dėmesį į šiuos 2003 finansinių metų Europos aviacijos saugos agentūros atskaitomybės skaičius:
      2003 finansinių metų pajamų ir išlaidų ataskaita

                  (in EUR 1000)

                  2003

                  Revenue

                  Commission subsidies

                  3 725

                  Total revenue (a)

                  3 725

                  Expenditure

                  Staff — Title I of the budget

                  Payments

                  680

                  Appropriations carried over

                  27

                  Administration — Title II of the budget

                  Payments

                  153

                  Appropriations carried over

                  396

                  Operating expenditure — Title III of the budget

                  Payments

                  197

                  Appropriations carried over

                  2 486

                  Total expenditure (b)

                  3 939

                  Outturn for the financial year (a – b)

                  – 214

                     Source: Data from the Agency.

            2.   pažymi AR pastebėjimus dėl problemų, iškilusių dėl Finansinio reglamento laikymosi (pavyzdžiui, pareigų pasiskirstymo tarp finansinių pareigūnų trūkumo arba vėlavimo patikrinti sistemą teikiant buhalterinę informaciją); taip pat pažymi AR pastebėjimus dėl pasamdyto personalo atlyginimų ir kitų priklausančių sumų nustatymo tvarkos trūkumų;
      3.   pažymi agentūros atsakymus, kuriuose nurodoma kokių priemonių buvo imtasi, siekiant laikytis Audito rūmų pastebėjimų;
      4.   atkreipia dėmesį į tai, kad trūkumai yra glaudžiai susiję su faktu, kad agentūra yra neseniai įsteigta; ragina ją imtis tolesnių reikiamų pataisomųjų veiksmų, siekiant tinkamai laikytis Audito rūmų pastebėjimų;
      5.   apgailestauja dėl lygiateisiškumo principų nesilaikymo ir tikisi, kad netrukus bus pereita prie lygias vyrų ir moterų teises užtikrinančios politikos, kurią vykdydama agentūra taps lygiateisiškumą aktyviai propaguojančia darbdave; tikisi, kad agentūra ne tik atsižvelgs į vyrų ir moterų lygias teises priimant į darbą, bet ir aktyviai palaikys šios srities priemones ilgalaikėje perspektyvoje;
      6.   atkreipia dėmesį į agentūros starto padėtį bei sunkumus, su kuriais susiduria direktorius, griežtai įgyvendindamas lyčių lygiateisiškumo principą, priimant į darbą; prašo agentūrą iki 2005 m. pabaigos sudaryti ir įgyvendinti teigiamų veiksmų planą, panašų į tą, kurį taiko Europos institucijos, bei ypač pasistengti, skleidžiant informaciją ir pranešimus, siekiant paskatinti moteris teikti paraiškas įsidarbinti agentūroje;
      7.   pritaria agentūros planams plėsti bendravimo su piliečiais strategiją ir tikisi, kad per ateinančius metus bus imtasi tolesnių priemonių veikiant šia kryptimi;
      8.   tikisi, kad 2004 finansinių metų metinėje veiklos ataskaitoje agentūra išsamiai informuos apie padarytą pažangą;
      Bendros pastabos Komisijai ir agentūroms

                  9.

                  primena savo poziciją, kad remdamas Komisijos pastangas apriboti bent jau būsimų „reguliavimo“ agentūrų modelių skaičių Europos Parlamentas laikėsi nuomonės, kad dabartinių ir būsimų agentūrų struktūra nusipelnė gilesnio svarstymo tarpinstituciniu lygiu; taip pat pabrėžia, kad kol Komisija apibrėš pamatines sąlygas reguliavimo agentūroms, tarpinstituciniame susitarime turi būti išdėstytos bendros gairės; tai reikėtų padaryti prieš sukuriant suderintą bazę agentūrų struktūrai;

                  10.

                  atkreipia dėmesį į Komisijos poziciją (5) dėl atsakomybės už užduočių vykdymą delegavimo įstaigoms, įskaitant agentūras, nepriklausančioms Komisijos pagrindinei administracijai; laikosi nuomonės, kad tai nėra atsakymas į Parlamento raginimą išsamiai apsvarstyti egzistuojančių agentūrų struktūrą tarpinstituciniu lygiu; todėl ragina Komisiją pateikti šio klausimo ir būsimo bendro tarpinstitucinio susitarimo, susijusio su naujomis priemonėmis, kurios turėtų būti numatytos Finansinėje perspektyvoje arba jai lygiagrečiai, išaiškinimą (6);

                  11.

                  ragina Komisiją vidutiniu periodiškumu, pvz., standartiniu trejų metų ciklu, organizuoti ir atlikti atskirų agentūrų vertinimo analizę įvairiais pjūviais, kad galima būtų:

                              a)

                              padaryti išvadas dėl agentūrų veiklos ir ES politikos darnos bendrąja prasme ir egzistuojančių arba reikalingų sukurti sinergijų tarp agentūrų ir Komisijos skyrių bei jų funkcijų dubliavimo išvengimo;

                              b)

                              įvertinti agentūrų darbo rezultatų pridedamąją vertę jų atitinkamoje veiklos srityje platesne Europos prasme ir agentūrų modelio tinkamumą, produktyvumą ir efektyvumą įgyvendinant ES politiką arba prisidedant prie jos;

                              c)

                              nustatyti agentūrų veiksmų įtaką ir ją didinti ES artimumo, pasiekiamumo ir matomumo jos piliečiams požiūriu;

                  12.

                  tikisi, kad tokia bendra analizė bus parengta iki 2005 m. pabaigos, kad ji apimtų trejų metų laikotarpį nuo naujo Finansinio reglamento ir po jo sekusios naujos agentūrų sistemos bazės įvedimo;

                  13.

                  ragina agentūras aktyviai dalyvauti šiame procese ir bendradarbiauti su Komisija, įnešant savo būtiną indėlį tais klausimais, kurie, jų manymu, yra svarbūs jų funkcionavimui, atliekamam vaidmeniui, kompetencijai ir poreikiams, bei bet kuriuo kitu klausimu, kuris galėtų padėti tobulinti biudžeto įgyvendinimo tvirtinimo procedūrą, siekiant padėti užsitikrinti sėkmingą šio proceso eigą bei didinti agentūrų atsakingumą ir skaidrumą; ragina agentūras tokią pagalbą pateikti taip pat ir jo kompetentingiems komitetams;

                  14.

                  ragina Komisiją lygiagrečiai pateikti pasiūlymus dėl dabartinių agentūrų steigimo aktų pakeitimų vėliausiai iki 2005 m. pabaigos, atsižvelgiant, inter alia, į savo santykių su agentūromis optimizavimą; tokiais pasiūlymais turėtų būti siekiama:

                              a)

                              plėsti ryšius tarp Komisijos ir agentūrų;

                              b)

                              užmegzti ir plėsti bendradarbiavimą, kuriuo būtų siekiama apibrėžti poreikius, į kuriuos reikia atsižvelgti, ir tikslus, rezultatus ir jiems pasiekti reikalingą strategiją bei nustatyti stebėsenai ir vertinimui naudojamus standartus;

                              c)

                              tobulinti papildomas priemones, geriau organizuoti reikalingus išteklius ir jų efektyvų paskirstymą, siekiant gauti rezultatus ir sukurti ryšių strategiją tiems rezultatams paskleisti;

                  15.

                  pabrėžia, kad prieš priimant bet kurį sprendimą įsteigti naują agentūrą, Komisija turi atlikti griežtą poreikio ir tos agentūros funkcijų pridedamosios vertės įvertinimą, atsižvelgiant į esamas struktūras, subsidiarumo principus, griežtą biudžeto taupymą ir procedūrų supaprastinimą;

                  16.

                  tikisi, kad Komisija operatyviai pateiks gaires dėl agentūrų personalo politikos, kurias Parlamentas prašė Komisiją pateikti prieš baigiantis 2005 m. biudžeto procedūrai;

            Bendros pastabos agentūroms

                  17.

                  tikisi nuo šiol gauti visų agentūrų pranešimus, kuriuose būtų pateikiama apibendrinta informacija apie vidaus audito atliktus auditus, jų pateiktas rekomendacijas ir kokių priemonių pagal pagrindų Reglamento (EB, Euratomas) Nr. 2343/2002 72 straipsnio 5 dalį;

                  18.

                  ragina agentūras toliau siekti teisingo personalo reglamentų ir taisyklių, taikomų kitiems valstybės tarnautojams, naudojimo jų personalui (darbuotojų priėmimo į darbą tvarkos ir atitinkamų priimamų sprendimų, asmeninių bylų, atlyginimo ir kitų priklausančių sumų apskaičiavimo, skyrimo į aukštesnes pareigas politikos, laisvų postų procentinės dalies, lyčių lygybę užtikrinančių kvotų, t. t.);

                  19.

                  pažymi, kad apskritai atitinkamas vyrų ir moterų darbuotojų procentas nuo bendro agentūrų darbuotojų skaičiaus rodo, kad nėra pusiausvyros tarp vyrų ir moterų skaičiaus; apgailestauja, kad vyrai sudaro apie vieną trečdalį visų darbuotojų, ir jiems yra per gausiai atstovaujama aukšto rango pozicijose, o moterims yra per gausiai atstovaujama žemo rango pozicijose; tikisi, kad agentūros imsis skubių ir veiksmingų priemonių šiai padėčiai ištaisyti;

                  20.

                  ragina agentūras užtikrinti, kad, formuodamos personalo politiką, jos taikytų 2002 m. rugsėjo 23 d. Europos Parlemento ir Tarybos direktyvą 2002/73/EB, iš dalies keičiančią Tarybos direktyvą 76/207/EEB dėl vienodo požiūrio į vyrus ir moteris principo taikymo įsidarbinimo, profesinio mokymo, pareigų paaukštinimo ir darbo sąlygų atžvilgiu (7);

                  21.

                  tikisi, kad agentūros, atsiliepdamos į AR pastabas, griežtai laikysis Finansiniame reglamente nustatytų biudžeto principų, ypač vienovės ir biudžeto tikslumo principų; ragina agentūras, kurios dar to nepadarė, įgyvendinti Finansinio reglamento reikalavimus apskaitos klausimais ir toliau stiprinti savo procedūras, susijusias su vidaus valdymu ir kontrole, siekiant padidinti atsakingumą, skaidrumą ir Europos pridėtinę vertę;

                  22.

                  ragina agentūras, ypač tas iš jų, kurių veikloje yra klausimų, susijusių su kitų agentūrų veikla arba misijomis, stiprinti jų tarpusavio bendradarbiavimą, tokiu būdu atveriant galimybes sinergijų plėtrai; ragina jas tam tikrais atvejais įforminti šį bendradarbiavimą konkrečiais susitarimais (bendromis deklaracijomis, susitarimo memorandumais, sprendimais dėl bendro planavimo, ir veiksmais ir (arba) programomis, kuriais pateikiamos papildomos charakteristikos), siekiant užtikrinti, kad nebūtų dubliuojamas darbas, kad kiekvienos agentūros darbo rezultatai būtų aiškiai apibrėžti, o bendru darbu būtų gaunama maksimali pridėtinė vertė ir pasiekiamas maksimalus poveikis; tikisi, kad šiuo klausimu bus nuolat informuojamas;

                  23.

                  ragina agentūras skirti ypatingą dėmesį sutarčių laimėtojų atrankos ir sutarčių valdymo procedūroms; ragina jas imtis visų reikiamų priemonių dėl savo administracinių struktūrų, siekiant sustiprinti savo vidaus kontrolės procedūras, kanalus ir valdymą; laikosi nuomonės, kad tokia priemonė, jei būtina arba tikslinga, galėtų būti steigimas specializuotų padalinių, kuriems pavesta vykdyti konsultavimo užduotis rizikos analizės pagrindu, pvz., kaip geriausiai parengti sutarčių laimėtojų atrankos procedūras, užtikrinti stebėseną ir, kaip to reikalaujama, vykdyti tolesnes priemones; šiuo klausimu ragina Komisiją ir AR stiprinti bendradarbiavimą su agentūromis;

                  24.

                  atkreipia dėmesį į sunkumus, kuriuos mini kai kurie direktoriai, ypač naujai sukurtų agentūrų, kalbėdami apie agentūrų gebėjimą laikytis Finansiniame reglamente pranešimams nustatyto kalendoriaus ir galutinių terminų; ragina agentūrų direktorius būsimo Finansinio reglamento peržiūrėjimo, kuris bus vykdomas 2005 m., perspektyvoje informuoti Biudžeto ir Biudžeto kontrolės komitetus apie sunkumus, su kuriais susiduriama, kad būtų galima juos apsvarstyti peržiūros rėmuose; tikisi, kad direktoriai pateiks konkrečius pasiūlymus dėl alternatyvių galutinių terminų variantų, kurie labiausiai tiktų jų funkcionavimo reikalavimams, kartu laikantis Finansiniame reglamente numatyto agentūrų įpareigojimo atsiskaityti;

                  25.

                  atkreipia dėmesį į teigiamą agentūrų direktorių atsaką į raginimą Parlamento komiteto, atsakingo už biudžeto įvykdymo patvirtinimo rengimą, siekiant sukurti tikslesnę ryšių sistemą, ypač kalbant apie dokumentų, susijusių su agentūrų atsiskaitymo įpareigojimais, perdavimu iš agentūrų tam komitetui; laikosi nuomonės, kad geresnis tokių ryšių organizavimas sustiprins bendradarbiavimą su agentūromis ir pagerins demokratinę kontrolę;

                  26.

                  ragina agentūrų direktorius, kad nuo šiol prie jų metinės veiklos ataskaitos, su kuria taip pat pateikiama finansinė ir valdymo informacija, būtų pridedamas pareiškimas, kad finansinės operacijos yra teisėtos ir tvarkingos, analogiškas tiems pareiškimams, kuriuos pasirašo Komisijos generaliniai direktoriai;

                  27.

                  ragina agentūras kurti išsamią ryšių strategiją, kurioje būtų atsižvelgiama į poreikį, kad jų darbo rezultatai būtų ne tik pateikiami institucijoms, valstybių narių kompetentingoms tarnyboms, specialistams, partneriams arba konkretiems paramos gavėjams, bet ir tinkama forma prieinami plačiajai visuomenei; ragina agentūras, atsižvelgiant į tokios strategijos sukūrimą, stiprinti savo tarpusavio bendradarbiavimą ir keistis informacija apie pažangiausią praktiką, naudojamą siekiant šio tikslo; tikisi, kad agentūros tinkamai informuos Europos Parlamento kompetentingus komitetus apie tokios strategijos kūrimo rezultatus iki kitos biudžeto įvykdymo patvirtinimo procedūros, siekiant užtikrinti veiksmingą ir laiku atliekamą jų veiklos priežiūrą;

            Bendros pastabos AR ir agentūroms

                  28.

                  pritaria AR iniciatyvai prie savo konkrečių pranešimų apie agentūras pridėti lentelę, kurioje būtų pateikiama suvestinė informacija apie kompetencijas, valdymą, turimus išteklius ir konkrečios agentūros produkciją/darbo rezultatus; laikosi nuomonės, kad tai padidina šių Bendrijos institucijų darbo aiškumą ir skaidrumą, tam tikrais atvejais sukuriant naudingą pagrindą palyginimams, kurie padėtų sukurti suderintą bazę agentūroms, kaip yra raginęs Europos Parlamentas;

                  29.

                  ragina AR ir agentūras stiprinti jų bendradarbiavimą, siekiant tobulinti procedūras ir technines priemones, kad galima būtų gerinti patikimą visų biudžeto ir finansinių klausimų valdymą, siekiant sukurti metodiką, kuri parengtų pagrindą teigiamam biudžeto įvykdymo patvirtinimui atlikti nuo pačios proceso pradžios; tikisi, kad bus nuolat informuojamas apie pažangą ir pažangiausios praktikos diegimą;

                  30.

                  ragina AR ir agentūras didinti procedūros procédure contradictoire, prieš patvirtinant AR galutinį pranešimą, skaidrumą, kad galima būtų išvengti bet kokių prieštaravimų arba dviprasmybių, kurie galėtų kelti pavojų viso proceso patikimumui; šia prasme ragina AR ir Komisiją siūlyti veiksmingą būdą atnaujinti informaciją apie atliktus patobulinimus ir (arba) aptiktas problemas nuo tada, kai buvo pirmą kartą svarstomas AR parengiamasis pranešimas, iki sprendimo dėl biudžeto įvykdymo patvirtinimo priėmimo, kad būtų užtikrintas pats tiksliausias agentūrų padėties įvertinimas.

         (1)  OL C 324, 2004 12 30, p. 9.

         (2)  OL L 248, 2002 9 16, p. 1.

         (3)  OL L 245, 2003 9 29, p. 7.

         (4)  OL L 357, 2002 12 31, p. 72.

         (5)  Kuri išdėstyta Komisijos komunikato Tarybai ir Europos Parlamentui „Mūsų bendros ateities kūrimas, išsiplėtusios Europos Sąjungos politikos sunkumai ir biudžeto priemonės 2007–2013“ 2007–2013, 1 priede (KOM(2004) 0101, p. 38).

         (6)  Žr. Komisijos pranešimo dėl tolesnių veiksmų, susijusių su 2002 m. biudžeto įgyvendinimo patvirtinimu, priedą (KOM(2004) 0648, p. 108).

         (7)  OL L 269, 2002 10 5, p. 15.


title: 2014 m. birželio 23 d. Tarybos sprendimas 2014/384/BUSP, kuriuo iš dalies keičiamas Sprendimas 2011/426/BUSP dėl Europos Sąjungos specialiojo įgaliotinio Bosnijoje ir Hercegovinoje paskyrimo

text:
24.6.2014

               LT

               Europos Sąjungos oficialusis leidinys

               L 183/65

         TARYBOS SPRENDIMAS 2014/384/BUSP
   2014 m. birželio 23 d.
   kuriuo iš dalies keičiamas Sprendimas 2011/426/BUSP dėl Europos Sąjungos specialiojo įgaliotinio Bosnijoje ir Hercegovinoje paskyrimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. liepos 18 d. Taryba priėmė Sprendimą 2011/426/BUSP (1), kuriuo paskyrė Peter SØRENSEN Europos Sąjungos specialiuoju įgaliotiniu (toliau – ES specialusis įgaliotinis) Bosnijoje ir Hercegovinoje. ES specialiojo įgaliotinio įgaliojimai baigiasi 2015 m. birželio 30 d.;

               (2)

               Sprendimu 2011/426/BUSP, kuris paskutinį kartą iš dalies pakeistas Sprendimu 2013/351/BUSP (2), ES specialiajam įgaliotiniui buvo numatytos orientacinės finansavimo sumos laikotarpiui nuo 2011 m. rugsėjo 1 d. iki 2014 m. birželio 30 d. Turėtų būti nustatyta nauja orientacinė finansavimo suma laikotarpiui nuo 2014 m. liepos 1 d. iki 2015 m. birželio 30 d.;

               (3)

               ES specialusis įgaliotinis vykdys įgaliojimus tokiomis aplinkybėmis, kurios gali pablogėti ir galėtų kliudyti pasiekti Sąjungos išorės veiksmų tikslus, nustatytus Sutarties 21 straipsnyje;

               (4)

               todėl Sprendimas 2011/426/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2011/426/BUSP iš dalies keičiamas taip:

               1.

               5 straipsnio 1 dalis papildoma šia pastraipa:
               „Su ES specialiojo įgaliotinio įgaliojimų vykdymu laikotarpiu nuo 2014 m. liepos 1 d. iki 2015 m. birželio 30 d. susijusioms išlaidoms padengti skiriama orientacinė finansavimo suma yra 5 250 000 EUR.“;

               2.

               13 straipsnis papildomas šia pastraipa:
               „Galutinė išsami įgaliojimų vykdymo ataskaita turi būti pateikta iki 2015 m. kovo mėn.“

         2 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2014 m. liepos 1 d.

      Priimta Liuksemburge 2014 m. birželio 23 d.

            Tarybos vardu

            Pirmininkė

         C. ASHTON

      (1)  OL L 188, 2011 7 19, p. 30.

      (2)  OL L 185, 2013 7 4, p. 7.


title: 2013/139/ES: 2013 m. kovo 18 d. Tarybos sprendimas, kuriuo nustatoma pozicija, kurios turi būti laikomasi Europos Sąjungos vardu Tarptautinėje cukraus taryboje dėl 1992 m. Tarptautinio cukraus susitarimo galiojimo pratęsimo

text:
20.3.2013

               LT

               Europos Sąjungos oficialusis leidinys

               L 77/2

         TARYBOS SPRENDIMAS
   2013 m. kovo 18 d.
   kuriuo nustatoma pozicija, kurios turi būti laikomasi Europos Sąjungos vardu Tarptautinėje cukraus taryboje dėl 1992 m. Tarptautinio cukraus susitarimo galiojimo pratęsimo
   (2013/139/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:
   Tarybos sprendimu 92/580/EEB (1) sudarytas 1992 m. Tarptautinį cukraus susitarimas, kuris įsigaliojo 1993 m. sausio 1 d. trejiems metams iki 1995 m. gruodžio 31 d. Nuo tada jo galiojimas buvo reguliariai pratęsiamas dvejų metų laikotarpiui. Minėtas Susitarimas, kurio galiojimas Tarptautinės cukraus tarybos sprendimu paskutinį kartą pratęstas 2011 m. birželio mėn., galioja iki 2013 m. gruodžio 31 d. Tolesnis susitarimo galiojimo pratęsimas atitinka Sąjungos interesus. Todėl Tarptautinėje cukraus taryboje Sąjungai atstovaujanti Komisija turėtų būti įgaliota balsuoti už tokį pratęsimą,
   PRIĖMĖ ŠĮ SPRENDIMĄ:
   1 straipsnis
   Pozicija, kurios turi būti laikomasi Sąjungos vardu Tarptautinėje cukraus taryboje, yra balsuoti už 1992 m. Tarptautinio cukraus susitarimo galiojimo pratęsimą dar vienam, ne ilgesniam kaip dvejų metų laikotarpiui.
   Komisija yra įgaliojama išreikšti tą poziciją Tarptautinėje cukraus taryboje.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. kovo 18 d.

            Tarybos vardu

            Pirmininkas

         S. COVENEY

      (1)  OL L 379, 1992 12 23, p. 15.


title: 2012/338/ES: 2012 m. balandžio 23 d. Tarybos sprendimas dėl Europos Sąjungos ir Izraelio Valstybės susitarimo pasikeičiant laiškais, kuriuo iš dalies keičiami Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Izraelio Valstybės asociaciją, 1 ir 2 protokolų priedai, pasirašymo Sąjungos vardu

text:
27.6.2012

               LT

               Europos Sąjungos oficialusis leidinys

               L 166/1

         TARYBOS SPRENDIMAS
   2012 m. balandžio 23 d.
   dėl Europos Sąjungos ir Izraelio Valstybės susitarimo pasikeičiant laiškais, kuriuo iš dalies keičiami Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Izraelio Valstybės asociaciją, 1 ir 2 protokolų priedai, pasirašymo Sąjungos vardu
   (2012/338/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               1995 m. lapkričio 20 d. pasirašytas Europos ir Viduržemio jūros regiono šalių susitarimas, įsteigiantis asociaciją tarp Europos Bendrijų bei jų valstybių narių ir Izraelio Valstybės (1) (toliau – Europos ir Viduržemio jūros regiono šalių susitarimas);

               (2)

               2005 m. lapkričio 14 d. Taryba įgaliojo Komisiją derėtis, kad būtų labiau liberalizuota prekyba žemės ūkio produktais, perdirbtais žemės ūkio produktais, žuvimi ir žuvininkystės produktais su tam tikromis Viduržemio jūros regiono šalimis. Derybos su Izraeliu buvo sėkmingai baigtos 2008 m. liepos 18 d. Tų derybų rezultatai yra pateikti 2010 m. sausio 1 d. įsigaliojusiame Europos bendrijos ir Izraelio Valstybės susitarime pasikeičiant laiškais dėl abipusių liberalizavimo priemonių, taikomų žemės ūkio produktams, perdirbtiems žemės ūkio produktams, žuvies ir žuvininkystės produktams, bei Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Izraelio Valstybės, pakeitimų ir jo 1 bei 2 protokolų ir jų priedų pakeitimo (2) (toliau – 2010 m. susitarimas);

               (3)

               įsigaliojus 2010 m. susitarimui, Europos Komisija ir Izraelis surengė keletą techninių posėdžių, susijusių su jo įgyvendinimu. Per šiuos posėdžius paaiškėjo, kad reikėjo atlikti kelis techninius Europos ir Viduržemio jūros regiono šalių susitarimo patikslinimus siekiant laikytis įsipareigojimų, prisiimtų pagal ankstesnius 2000 ir 2006 m. įsigaliojusius Europos Bendrijų ir Izraelio Valstybės susitarimus. 2011 m. rugsėjo 19 d. Komisija ir Izraelis užbaigė derybas dėl būtinų techninių patikslinimų, kurie įtraukti į naują Europos Sąjungos ir Izraelio Valstybės susitarimą pasikeičiant laiškais, kuriuo iš dalies keičiami Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Izraelio Valstybės asociaciją, 1 ir 2 protokolų priedai (toliau – susitarimas);

               (4)

               susitarimas turėtų būti pasirašytas Sąjungos vardu, atsižvelgiant į tai, kad jis bus sudarytas vėliau,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Izraelio Valstybės susitarimą pasikeičiant laiškais, kuriuo iš dalies keičiami Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Izraelio Valstybės asociaciją, 1 ir 2 protokolų priedai, atsižvelgiant į tai, kad jis bus sudarytas vėliau (3).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti susitarimą, atsižvelgiant į tai, kad jis bus sudarytas vėliau.
   3 straipsnis
   Šis sprendimas įsigalioja kitą dieną po jo priėmimo.

      Priimta Liuksemburge 2012 m. balandžio 23 d.

            Tarybos vardu

            Pirmininkė

         C. ASHTON

      (1)  OL L 147, 2000 6 21, p. 3.

      (2)  OL L 313, 2009 11 28, p. 83.

      (3)  Susitarimo tekstas bus paskelbtas kartu su sprendimu dėl jo sudarymo.


title: 2016 m. liepos 12 d. Politinio ir saugumo komiteto sprendimas (BUSP) 2016/1194, kuriuo pratęsiami Europos Sąjungos pasienio pagalbos misijos Rafos perėjimo punktui (ES BAM Rafah) misijos vadovo įgaliojimai (ES BAM Rafah/1/2016)

text:
22.7.2016

               LT

               Europos Sąjungos oficialusis leidinys

               L 197/3

         POLITINIO IR SAUGUMO KOMITETO SPRENDIMAS (BUSP) 2016/1194
   2016 m. liepos 12 d.
   kuriuo pratęsiami Europos Sąjungos pasienio pagalbos misijos Rafos perėjimo punktui (ES BAM Rafah) misijos vadovo įgaliojimai (ES BAM Rafah/1/2016)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2005 m. lapkričio 25 d. Tarybos bendruosius veiksmus 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo (1), ypač į jų 10 straipsnio 1 dalį,
   atsižvelgdamas į Europos Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               pagal Bendrųjų veiksmų 2005/889/BUSP 10 straipsnio 1 dalį Politinis ir saugumo komitetas (toliau – PSK) yra įgaliotas pagal Sutarties 38 straipsnį priimti atitinkamus sprendimus, susijusius su Europos Sąjungos pasienio pagalbos misijos Rafos perėjimo punktui (ES BAM Rafah) politinės kontrolės vykdymu ir strateginiu vadovavimu jai, taip pat sprendimą paskirti misijos vadovą;

               (2)

               2015 m. liepos 7 d. PSK priėmė Sprendimą ES BAM Rafah/1/2015 (2), kuriuo Natalina CEA paskirta ES BAM Rafah misijos vadove laikotarpiui nuo 2015 m. liepos 1 d. iki 2016 m. birželio 30 d.;

               (3)

               2016 m. liepos 7 d. Taryba priėmė Sprendimą (BUSP) 2016/1107 (3), kuriuo ES BAM Rafah įgaliojimai pratęsiami nuo 2016 m. liepos 1 d. iki 2017 m. birželio 30 d.;

               (4)

               Sąjungos vyriausiasis įgaliotinis užsienio reikalams ir saugumo politikai pasiūlė pratęsti ES BAM Rafah vadovės Natalina CEA įgaliojimų terminą nuo 2016 m. liepos 1 d. iki 2017 m. birželio 30 d.;

         PRIĖMĖ ŠĮ SPRENDIMĄ:
   1 straipsnis
   ES BAM Rafah misijos vadovės Natalina CEA įgaliojimų terminas pratęsiamas nuo 2016 m. liepos 1 d. iki 2017 m. birželio 30 d.
   2 straipsnis
   Šis sprendimas įsigalioja jo priėmimo dieną.
   Jis taikomas nuo 2016 m. liepos 1 d.

      Priimta Briuselyje 2016 m. liepos 12 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 327, 2005 12 14, p. 28.

      (2)  2015 m. liepos 7 d. Politinio ir saugumo komiteto sprendimas (BUSP) 2015/1128 dėl Europos Sąjungos pasienio pagalbos misijos Rafos perėjimo punktui (ES BAM Rafah) vadovo skyrimo (ES BAM Rafah/1/2015) (OL L 184, 2015 7 11, p. 16).

      (3)  2016 m. liepos 7 d. Tarybos sprendimas (BUSP) 2016/1107, kuriuo iš dalies keičiami Bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo (OL L 183, 2016 7 8, p. 64).